Zein alua den bizimodua!\nJota geratu nauk! Ez nian berehalakoan espero! Zer den kasualitatea, ezta? Ez nauk sekula sartzen aparkaleku horretan eta beitu! Normalki, zera, bidaian doazen autoak eta geratzen dituk. Atsedentxoa hartu, gasolina bota, txiza egin eta aurrera. Baina atzo Manuk deitu zidaan ea jasoko nuen lanera eramateko, bere txatarra garajean zeukala eta. Ba horixe, ordu laurden lehenago iritsi eta denbora egiteko egunkaria leitzen hasi nauk. Baina zer eta danba! Kolpe bat eman ziok aldameneko autokoak nireari atea irekitzerakoan. Dioss, amorrua ere bai. Baina tira, eguna hasi berri eta ez nauk irten. Hantxe geratzea onena, kieto parado, baina egunkaria utzi eta arreta, zera, aldameneko tipoan jarri diat. Ezkerreko ispilutik begira jarri nauk, voyeur moduan edo.\nGizaseme bat irten duk, lozaku bat zeukak eskuetan, tolestu eta maletategian sartu dik. Gero, harrapatu zuku botila bat, txiza baino epelagoa, seguru, bizpahiru tragoxka egin, utzi berriro eta ez zakiat zer hartu duen. Maletategia itxi eta bi pauso urrutiratu denean ikusi diat, hortzak garbitzeko eskobila eta pasta zitian esku batean eta toalla laranja bat bestean; autoa itxi eta hor abiatu duk gasolindegirantz, komunera, seguru. Nik gorputza gero eta etzanago, azkenerako ia erabat etzanda, ez zakiat ondo zergatik, edo bai, baina berez-berez atera zaidak. Pentsatu diat ez zuela ondo hartuko ni hantxe egotea bere mugimenduak zelatatzen. Komunera joan denean, banian handik alde egitea, autoa martxan jarri eta beste txoko bat topatzea itxaroten egoteko, baina ez, hantxe geratu nauk, ikusi egin nahi nian nola jarraitzen zuen pelikulak, interesantea zegoan.\nBost minutu edo pasatuko zitian. Bueltatu denean oso bestelako itxura zeukaan; aurpegia garbituta eta ile mataza orraztuta. Utzi maletategian gauzak, eta galtza bakeroak, alkandora urdina eta zapatak hartu ditik. Auto barruan jantzi duk, arina zagok gizona! Azkeneko botoia lotu duenean, irten atzeko atetik eta gidariaren aulkian eseri duk. Atera bazter batetik kolonia botila, eta hiru frisegin ditik, bat lepo aldean eta beste bi eskumuturretan. Autoa martxan jarri eta han abiatu duk bost minutu geroago nik hartu behar nuen norabidean.\nEta ni bitartean hantxe, tonto-tonto, ikusi berri nuena hausnartzen edo. Jakin banekian duela sei hilabete Iñigo banatu egin zela, jakin banekian arazoak izan zituela emaztearekin, hura lanik gabe geratu zela eta bi seme-alabak adin txikikoak direnez, emaztea geratu zela etxean. Entzun ere entzuna nian Iñigok ordaintzen duela hipoteka eta baita beste 600 euro pasatu ere hilero emazteari seme-alabengatik. Bizkor pentsatuta... azkenean 400 euro inguru baino ez patrikan hilabetea pasatzeko. Guri esan ziguan anaia baten etxean zegoela bizitzen. Nola aitortu inori autoa duzula bizileku! Eta guk ere ez zioagu gehiago galdetu. Zer den koldarra gizona! Zer moduz dagoen galdetzea ere gehiegitxo delakoan gero eta gutxiago hitz egiten diagu. Marka duk gero! Ez zaiguk gustatzen entzutea besteen miseriak, nahiago diagu goikoari begiratu eta hura larrutzea. Bestela hasten gaituk irudikatzen geure burua aparkaleku batean eta itzali egiten zaiguk bizipoza.\nManu jaso, eta eraman diat Donostiara, gero ailegatu nauk lanera. Hantxe topatu diat Iñigo beti bezala, garaiz, ordenagailu aurrean, txukun jantzita eta usain ederra zeriola. Bere ondoko mahaian eseri, eta «egun on, Iñigo!». Berak, orduan, «iepa, Aitor! Zer moduz asteburua?». Irribarrea ere naturala atera zaiok. Eta gero... nor bere lanera. Bai, ni mutu eta nire buruarekin haserre; zein alua den bizimodua!\nErrenterian jaioa. Bikoiztailea eta gidoilaria,\negun eskolako irakaslea da.


Arrate EgaÃ±a: Â«Gazte aroko giroa eta bizipenak izan ditut gogoanÂ»\nNola aurkeztuko zenuke Kixmi elurpean?\nHau da gazteentzako nire lehenbiziko publikazioa, eta argitaratu dizkidaten guztien artean luzeena. Gazte aroko giroa eta bizipenak izan ditut gogoan, oso garai eta toki zehatzetan gertaturiko pasadizoak. Benetako gertaeretan oinarrituta daude; gordina eman dezake, baina halakoxea izan zen neure inguruko errealitatea. Hala ere, anekdotak gorabehera, eta inguruaz aparte, protagonistaren garapena eta peripezia interesatzen zaizkit.\nNerabeak dira zure nobelako protagonistak...\nBai. Oso aro emankorra, konplexua eta aberatsa iruditzen zait. Helduen kontuetan murgildu nahi izaten dute, baina sarritan ez dakite zuzen nola mugitu mundu horretan. Bestalde, ume giroa atzean utzi dute, baina ez zeharo, eta umekeriak egiteko joera dute oraindik. Giltzarri sasoia da. Maitasuna, errua, adiskidetasuna eta gainontzeko sentimenduak, berriak ez izan arren, nekez gobernatzen dira. Mundua ezagutzeak eman ohi duen defentsarik ez dute, ikasten ari baitira.\nDrogak, arazo politikoa, abortua... agertzen dituzu narrazioan.\nGarai hartako Oreretan kokatutako istorio bat faltsua irudituko litzaidake politika aipatuko ez balu, are gehiago pertsonaien adina kontuan harturik. Baina gai horiek ez dira istorioaren mamia. Bestalde, liburua ez da ez abortuari buruzko ez beste ezeri buruzko tratatu bat; fikzioa da. Hala ere, entzun dut nerabeen haurdunaldiek gora egin dutela, preserbatiboa ez delako erabiltzen.


“Gonekin ere…kaleetan barna!” | bidasoaldeko kazetariak\n13 maiatza 2010\n“Gonekin ere…kaleetan barna!”\nIrungo Bilgune Feministak “Gonekin ere…kaleetan barna!” izenburupean argazki lehiaketa abiatu du bigarren urtez segidan. Aurtengoan, Irungo puntu beltzak identifikatzeko kanpainaren baitan kokatu dute argazki lehiaketa, edozein emakumerentzat garrantzitsua eta beharrezkoa den ekimena. Dagoeneko, Landetxa-Katea, eta Arbesko Errota inguruko puntu beltzak identifikatu dituzte feministek, eta lan horretan jardungo dute datozen asteetan ere.\nEuskal Herriko hainbat herrietan dagoeneko osatu dute puntu beltzen mapa, erakunde publikoak neurriak hartzera bultzatuz, eta emakumeentzako arriskutsuak izan daitezkeen eremuen berri emanez.\nZalantzarik gabe, eraso sexistak sahiesten lagun dezake kanpainak. Emakumeek edozein lekutan askatasun osoz eta beldurrik gabe mugitzeko duten berezko eskubidea bermatzen laguntzeko beste aurrerapauso bat izango da, alegia.\nHori dela eta, Bidasoaldeko emakume eta gizon orori argazki lehiaketan parte-hartzeko eta haien ekarpena egiteko dei egin diete Irungo Bilgune Feministako kideak, garrantzitsua baita emakumeez gain, gizonen parte hartzea areagotzea. Izan ere, azken horien kontzientziak piztea guztiz beharrezkoa da, emakumeei dagokien berezko lekua lortzen ahalbidetuz eta haien presentzia leku publiko zein pribatu orora ailegatzen lagunduz. Emakume bati eraso egiten diotenean, gizarte osoari eraso egiten baitiote.


Uhinen interferentzia, bi iturrirekin dimentsio bakarrean (I)\nUhinen interferentzia bi iturrirekin, dimentsio bakarrean (I)\nBi iturri sinkronok igorritako uhinen interferentzia, bi iturrietatik pasatzen den norabidean\nUhinek duten ezaugarri nagusietako bat interferentzia fenomenoa da. Atal honetan ikusi dugu, esaterako, bi muturrak finko dituen soka batean uhin geldikorrak sortzen direla, eta kuantitatiboki azal daitezkeela, uhin erasotzaile bat eta uhin islatu bat gainezartzen direla planteatuz. Honako orri honetan beste kasu bat ikusiko dugu, bi iturrik igorritako uhin harmonikoek sortzen duten interferentzia, bi iturriak lotzen dituen norabidean behatuta.\nOndorengo orrietan aztertuko dira, besteak beste, iturri harmoniko eta sinkroniko bi edo gehiagok igorritako uhinek sortzen duten interferentzia, iturriek osatzen duten planoan behatuta.\nHar ditzagun bi iturri berdin (esaterako bozgorailuak) biak f maiztasun berarekin bibratzen, eta fasean. Lehen iturria X ardatzaren jatorrian kokatuko dugu (O) eta bigarrena d distantziara, irudiak erakusten duen bezala:\nBi iturriek uhin harmonikoak igortzen dituzte, biak Ψ0 anplitude berekoak: azter dezagun zer emaitza lortzen den bi uhinak gainezartzean X ardatzeko edozein puntutan.\nBi iturrien arteko tartean: 0<x<d.\nJatorrian kokatutako iturriak uhin harmonikoa igortzen du eskuinerantz X ardatzean zehar.\nNon k uhin-zenbakia den, k=2π/λ, λ uhin-luzera, λ= v/f, eta v soinuaren abiadura airean. Baldintza normaletan v = 340 m/s inguru eta f soinuaren maiztasuna edo frekuentzia.\nEskuman kokatutako iturriak uhin harmonikoa igortzen du ezkerrerantz X ardatzean zehar:\nΨ2= -Ψ0·sin k(-d+x+vt)\nBi iturrien artean (0<x<d) bi uhinak gainezarriko dira (Ψ1+ Ψ2) izan ere, aurkako noranzkoetan bidaiatzen ari diren bi uhin.\nOndoko erlazio trigonometrikoaz baliatuz:\nHauxe lortzen da:\nAurreko orri batean uhin geldikorrak aztertu dira, alegia, aurkako noranzkoetan bidaiatzen ari diren bi uhin, erasotzailea eta islatua. Han bezala, hemen ere, lortutako adierazpena ez da uhin bidaiari batena. Partikula bakoitzak HHS deskribatzen du ω=kv maiztasunarekin, baina anplitudea posizioaren menpekoa da.\nAnplitudea maximoa da (balio absolutuan), kosinua ±1denean, hau da, kx-kd/2=nπ, denean (eta n zenbaki osoa).\nO jatorritik gainezarketaren P posiziora x distantzia bada,\nEskumako iturritik P posiziora d-x distantzia egongo da.\nBideen arteko diferentzia hau da: 2x-d, eta bide-diferentzia hori λ uhin luzeraren multiplo osoa denean, interferentzia eraikitzailea gertatzen da: anplitudea maximoa da (bikoitza), eta intentsitatea (anplitudearen karratuaren proportzionala) lau bider handiagoa.\nAldiz, anplitudea minimoa da, nulua, kosinua nulua denean, alegia, honako baldintza betetzen bada: kx-kd/2=(n+½)π, (eta n zenbaki osoa).\nBideen arteko diferentzia, 2x-d, baldin bada λ uhin luzeraren multiplo bat eta erdi (multiplo erdiosoa), orduan interferentzia ezabatzailea gertatzen da: anplitudea minimoa da (nulua), eta intentsitatea ere bai.\nBi iturrietatik eskumara: x>d\nEzkerrean kokatutako iturriak uhin harmonikoa igortzen du eskuinerantz:\nEta eskumako iturriak ere bai, eskumarantz:\nIturrietatik eskumara (x>d) bi uhinak gainezarriko dira (Ψ1+ Ψ2) baina oraingoan, noranzko berean bidaiatzen ari dira.\nEzkerreko iturriaren eraginez, x ardatzeko puntu batek HHS deskribatzen du, Ψ0 anplitudeaz eta maiztasun angeluarra: ω=kv.\nEskumako iturriaren eraginez, x ardatzeko puntu batek HHS deskribatzen du norabide bereran eta maiztasun berarekin.\nOrduan, x ardatzeko puntu batek, deskribatzen du bi HHS gainezarrita, norabide berean eta maiztasun berdinekin baina k·d desfasearekin.\nHHS erresultanteak honako anplitudea izango du:\nAnplitudea maximoa da (balio absolutuan), 2Ψ0, kosinua ±1 denean, alegia, kd/2=nπ denean (eta n zenbaki osoa).\nEzkerreko iturritik gainezarketaren P puntura x distantzia bada.\nEskumako iturritik P puntura x-d distantzia izango du.\nBideen arteko diferentzia hau da: x-(x-d)= d . Bide-diferentzia hori ez da x posizioaren menpekoa, beraz, iturrietatik eskumara dauden puntu guztiek izango dute anplitude bera. d baldin bada λ uhin luzeraren multiplo osoa, orduan interferentzia eraikitzailea gertatzen da: anplitudea maximoa da (bikoitza), eta intentsitatea (anplitudearen karratuaren proportzionala) lau bider handiagoa, eskumako puntu guztietan.\nAldiz, anplitudea minimoa da, nulua, kosinua nulua denean, alegia, honako baldintza betetzen bada: kd/2=(n+½)π (eta n zenbaki osoa)\nIturrien arteko d separazioa, baldin bada λ uhin luzeraren multiplo bat eta erdi (multiplo erdiosoa), orduan interferentzia ezabatzailea gertatzen da: anplitudea minimoa da (nulua), eta intentsitatea ere bai, eta hori eskumako puntu guztietan, ez duelako x posizioaren menpekotasunik.\nBi soinu-iturrik honako separazioa dute: d=0.51 m=51 cm; maiztasun berdinak dituzte, f=1000 Hz, eta fasean daude.\nSoinuaren abiadura airean: v=340 m/s\nKalkula ezazu zein posiziotan egongo diren intentsitate maximoak eta minimoak.\nLehenik, uhin-luzera kalkula dezagun: λ=v/f=0.34 m=34 cm\nBi iturrien arteko tartea: 0<x<d\nEzkerreko iturria jatorrian dago, eskumakoa d distantziara eta detektorea (edo behatzailea) x posizioan. Bideen arteko diferentzia hau da:\nBeraz, interferentzia eraikitzailearen posizioak honakoak dira (maximoak):\n2x-d=nλ, (eta n=0, ±1, ±2…)\nHortaz, hona hemen intentsitate maximoko posizioak bi iturrien tartean (0<x<0.51):\nx=0.085, 0.255, 0.425 (metrotan)\nEta interferentzia ezabatzailearen posizioak honakoak dira (minimoak):\nHortaz, hona hemen intentsitate minimoko posizioak bi iturrien tartean (0<x<0.51):\nx=0.0, 0.17, 0.34, 0.51 (metrotan).\nBi iturrietatik eskumara x>d\nP puntutik bi iturrietara dagoen bide-diferentzia hau da: x-(x-d)= d. Bide-diferentzia hori ez da x posizioaren menpekoa.\nBestetik, d bide-diferentziaren eta λ uhin luzeraren arteko zatidura honako hau:\nZenbaki hori oso bat eta erdi da (erdiosoa) beraz, interferentzia ezabatzailea gertatuko da iturrietatik eskumara dauden puntu guztietan (x>0.51) eta intentsitatea nulua da.\nBi iturrien maiztasuna (Hz) desplazamendu-barrari saguaz eragiten.\nSoinuaren abiadura finkotzat hartu da, baldintza normaletakoa: v=340 m/s\nLeihatilaren goiko aldean, eskumako iturria (urdina) saguarekin desplaza daiteke, ezker-eskuin, bere lauki beltzean klikatuz.\nGoiko aldean, bi iturriak bibratzen ikusten dira, gora eta behera, maiztasun berdinekin eta fasean.\nOndo bereizteko, ezkerreko iturriak igorritako uhina gorria da, eta eskumakoak igorritakoa, berriz, urdina. Eskumakoak bi noranzkoetan igortzen ditu uhinak, eta ezkerrekoak, ordea, eskuinera soilik.\nLeihatilaren erdialdean, bi uhinen gainezarketa erakusten da, Ψ1+ Ψ2 , bai bi iturrien tartean eta baita iturrietatik eskumara ere. Kolore beltzez uhin erresultantea adierazten da, eta kolore moreaz uhin erresultantearen anplitudea. Ohar bedi, bi iturrietatik eskumara dagoen eskualdean, anplitudea konstantea dela.\nLeihatilaren azpiko aldean, uhin erresultantearen intentsitatea erakusten da gris-eskala erabilita. Beltzak adierazten du intentsitate minimoa (nulua) eta zuriak, berriz, intentsitate maximoa. Horrela, hobeto ikusten da nola banatzen diren intentsitatearen maximoak eta minimoak X ardatzean zehar.\nEskumako iturria saguarekin desplaza daiteke, ezker-eskuin, bere lauki beltzean klikatuz.


Sturgesen erregela – Gizapedia\nSturgesen erregela histograma bat eratzeko tarte kopuru egokiena kalkulatzen duen formula da ( : tarte kopurua, : laginaren tamaina):\nTarte kopurua zenbaki osoa izan behar denez, formulak ematen duen balio zehatza gehiegiz borobiltzen da hurrengo zenbaki osora. tartetan banatzean, formulak datuak banaketa normalaren arabera banatzea bilatzen du, eta hartara ez da oso egokitzat oso alboratuak diren banaketetan, non tarte kopuru handiagoa behar izaten den. Formula Herbert Sturges alemaniar estatistikariak asmatu zuen 1926 urtean.\nLaplaceren erregela edo Laplaceren legea probabilitate sinpleak kalkulatzeko irizpide bat da, Pierre Simon Laplace (1749-1827) frantses zientzialariak ezarria, arrazoi ez nahikoaren printzipioan oinarritua. Horren arabera, A gertakizunaren probabilitatea…


Érondelle - Wikipedia, entziklopedia askea.\n50° 03′ 07″ N, 1° 52′ 58″ E / 50.051944444444°N,1.8827777777778°E / 50.051944444444; 1.8827777777778Koordenatuak: 50° 03′ 07″ N, 1° 52′ 58″ E / 50.051944444444°N,1.8827777777778°E / 50.051944444444; 1.8827777777778\nBailleul, Bray-lès-Mareuil, Eaucourt-sur-Somme, Liercourt eta Pont-Remy\nÉrondelle Frantziako udalerria da, Somme departamenduan dagoena, Hauts-de-France eskualdean. 2013an 505 biztanle zituen.\n2007an Érondelle udalerrian erroldatutako biztanleak 505 ziren. Familiak 172 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 60 seme-alabarik gabeko familiak ziren eta 92 seme-alabak dituzten bikoteak ziren.\n2007an 201 etxebizitza zeuden, 175 familiaren etxebizitza nagusia ziren, 13 bigarren erresidentzia ziren eta 13 hutsik zeuden. Etxebizitza guzti hauek 199etxeak ziren. 175 etxebizitza nagusietatik 163 bere jabearen bizilekua ziren, 10 alokairuan okupaturik zeuden eta 2 doan lagata zeuden; 8 etxek bi gela zituzten, 14 etxek hiru zituzten, 41 etxek lau zituzten eta 112 etxek bost zituzten. 158 etxek euren parking plaza propioa zuten azpian. 51 etxetan ibilgailu bat zegoen eta 109 etxetan bat baino gehiago zituzten.\nÉrondelle udalerriko biztanleria-piramidea 2009an .\n2007an lan egiteko adina zuten pertsonak 338 ziren, horien artean 262 aktiboak ziren eta 76 inaktiboak ziren. 262 pertsona aktiboetatik 230 lanean zeuden (129 gizon eta 101 emakume) eta 32 langabezian zeuden (13 gizon eta 19 emakume). 76 pertsona inaktiboetatik 31 erretiraturik zeuden, 19 ikasten zeuden eta 26 "bestelako inaktibo" gisa sailkaturik zeuden.\n2009an Érondelle udalerrian 182 unitate fiskal zeuden, 485 pertsonek osaturik. Pertsona bakoitzeko diru-sarrera fiskalaren mediana urteko 16.035 euro zen.\n2000. urtean Érondelle udalerrian 5 nekazaritza-ustiategi zeuden.\nOrriaren azken aldaketa: 6 maiatza 2016, 18:53.


emakumeen hezkuntza | Garapenerako lankidetza, ALBOAN\nGarapenerako lankidetza, ALBOAN\nAlboan elkartearen bloga: garapenerako lankidetza eta herrien arteko elkartasuna uztartzen dituen Euskadi eta Nafarroako GKE jesuita blogak.eitb.eus-en\nZer da ALBOAN?\nTag Archives: emakumeen hezkuntza\n18 milioi pertsonak haurren hezkuntzaren alde sinatu dute\nHezkuntzaren aldeko 2011ko Munduko Ekintza Asteak neskatoen eta emakumeen hezkuntza nabarmendu nahi du.\nALBOAN GKEa, beste erakunde batzuekin elkarlanean, Hezkuntzaren aldeko 2011ko Munduko Ekintza Astea (HMEA2011) osatuko duten ekitaldiak antolatzen ari da.\nApirilaren 11tik 15era egingo da astea. Aste horretan, hainbat sentsibilizazio-jarduera egingo dira, urtero gure GKEarekin kolaboratzen duten ikastetxeetan.\nGainera, ALBOANek eta HMEAn parte hartuko duten erakundeek hainbat ekitaldi egingo dituzte Euskadin eta Nafarroan, “Hezkuntza ez da ipuin bat: neskatoen eta emakumeen eskubideen alde” lelopean. Zehazki, hezkuntza-komunitateari eta herritarrei eskatuko diegu haien ahotsek bat egin dezatela mundu osoko neskato eta emakumeentzat kalitatezko hezkuntza eskatzeko.\nMundu osoan milioika pertsona mobilizatuko gara agintari politikoei gogorarazteko zer zailtasun dituzten milioika neskato eta emakumek kalitatezko hezkuntza eskuratzeko, eta eskatuko diegu gogoratu eta bete dezatela 2015erako Guztiontzako Hezkuntza egia bihurtzeko baliabideak bideratzeko konpromisoa.\n2010eko HMEA oso arrakastatsua izan zen, mundu osoan 18 milioi sinadura jaso baitziren Gol bat Hezkuntzaren Alde kanpainaren barruan.\nAdi egon, HEZKUNTZA-ESKUBIDEAREN alde egiten diren ekitaldi eta ikuskizunen berri ematen jarraituko baitugu!\nInformazio gehiagorako, joan Hezkuntzarako Munduko Kanpainaren webgunera.\nThis entry was posted in Hezkuntza and tagged emakumeen hezkuntza, eskubideak, Hezkuntza, Munduko Ekintza Astea, sinatu, umeak on 4 March, 2011 by Alboan.\nEdukalboan "Gatazken kudeaketa positiboa"\nMurrizketek pobrezia dakarte. Jaiki!\nJanaria ez da jolasa\nALBOANek 2011ko memoria kaleratu du\nFe y Alegría Perú\nHEZKUNTZAREN ALDEKO GOLA KANPAINA\nMilurtekoaren Garapen Helburua\nGarapenerako Lankidetzako postak email bidez jaso nahi? Harpidetu zaitez!


Ezer ez duzunean - - uztarria.eus\nEzer ez duzunean\nEider Agirre 2021-01-07 17:03\nHedabide honetan idatzitako azken artikuluan aipatu nuen joan zen ekainean, pandemiaren erdian, Espainiako estatuan, 1.383 etxegabetze eman zirela. Mila etxegabetze baino gehiago. Mila familia baino gehiago kale gorrian, pandemia baten erdian, krisialdi basati baten erdian. Etxegabetze horiek inork gutxik ulertuko ditu pandemiaren ondorio gisa, azken hamarkadetan gure aurrean ikusi dugun espekulazio eta pribatizazio prozesu baten jarraipena baitira. Basakeriarik latzenaren adibide gordinenak muturrean jo zigun duela egun batzuk: kale eta negu gorrian zegoen pertsona bat hilik aurkitu zuten Zarauzko parke batean, Gabon gauean, jende ugari Gabonak ospatzen ari zen unean. Zein isilik pasatzen diren horrelako gertaerak. Une horretan Neguetxea irekita mantentzea beharrezkoa ez zela ziotenekin gogoratu nintzen…\nUrrun daude gaztetatik etxebizitza lortu eta independizatzeko aukerak existitzen ziren garaiak. Gaur egun, etxebizitza eskubidea existitzen dela dioenak, barre egiten du esaldia amaitzean. Eskubidea ez baita paper batean idazten den zerbait; eskubide bat aitortzeak ez baitu ezer balio ez badaude hura bermatuko duten baliabideak edo gaitasunak. Zentzu horretan, poztekoa da alarma egoerak dirauen bitartean etxegabetzeak eta hornidura mozketak debekatzen dituen dekretua indarrean jarri izana. Zoritxarrez, ordea, epe oso motzeko dekretua izango da hori, testuinguru jakin bati erantzungo diona. Eta gero zer? Zer gertatuko da behin behineko dekretuaren ostean etxetik bota nahi dituzten familiekin? Aipatutako dekretuak pandemia egoerari erantzuten dio, baina arazoa ez da pandemia garaikoa.


Aukeratu Tresnak - Hizkuntza - Sinonimoak\nSinonimoen euskarria ez dago hizkuntza guztietan erabilgarri.\nUneko hitza, edo Alternatibak zerrendan klik bikoitza eginez hautatuz zerikusia duen terminoa, bistaratzen du. Koadro honetan, bilatzeko testua zuzenean idatz dezakezu baita ere.\n"Uneko hitza" testu-koadroaren aurreko edukiari deitzen dio.\nEgin klik Alternatibak zerrendan zerikusia duen terminoa "Ordeztu honekin" testu-koadroan kopiatzeko. Egin klik bikoitza sarrera batean zerikusia duen terminoa "Uneko hitza" testu-koadroan kopiatzeko eta termino hura bilatzeko.\n"Ordeztu honekin" testu-koadroko hitza edo hitzak jatorrizko hitza ordeztuko dute dokumentuak Ordeztu botoian klik egiten duzunean. Testua zuzenean idatz dezakezu koadro honetan.\nHautatu thesaurusaren hizkuntza. Thesaurus-liburutegia duten hizkuntzak instalatu ditzakezu Hedapenak webgunetik.\nTitle is: Sinonimoak


Clínica dental y dentistas Etxebeste en Tolosa, tolosaldea. Etxebeste Hortz klinika eta dentistak tolosan, tolosaldean\nEtxebeste klinika berria\n30 urtetik gorako esperientzia eta diziplina anitzeko profesionalen prestakuntza uztartuta, Etxebeste klinika jaio da.\nKalitate goreneko tratamentuak dauzkagu zure hortzeriaren osasun eta estetika optimoa bermatzeko.\nMerkatuko marka onenak eta tresneria aurreratuena. Diagnostiko eta kirurgia zehatzenak Tolosan bertatik bertara.\nZerbitzu berezietarako telefonoa\n943 65 46 01\nLarrialdi edota premia bat izanez gero, zuzenean artatuko zaitugu goiko telefonora deituta.\nAsisa-aseguru etxearekin egiten dugu lan, beren zerbitzu-sarearen barruan.\nDeitu edota idatzi, eta berehala emango dizugu azterketarako hitzordua:\n7 eta 15 urte bitartekoentzako Osakidetzako prebentzio eta tratamendu programa.\nOngi etorri klinika berrira!\nUrrats bat aurrera ematea erabaki dugu hortz osasunean eta estetikan goi-mailako espezializazioa dugun lantalde gazte batek, eta 1984an Agustina Etxebestek irekitako kontsultari jarraipena eman diogu.\nBelaunaldi berriarekin, Etxebeste klinika jaio da. Tolosan bertatik bertara eskura dituzu, kirurgia eta ortodontzia teknika aurreratuak, diagnostikoak egiteko puntako teknologia, eta zure neurrira egindako tratamenduak.\nZure hortzen osasuna eta estetika zaintzeko eskura dituzu:\nPrestakuntza eta espezializazio-maila anitzeko gazteek osatutako profesional-taldea\nDiagnostiko zehatz eta azkarrak egiteko puntako teknologia berriena\nOsasuna eta estetika zaintzeko goi-mailako tratamendu pertsonalizatuak\nOrdutegi zabala eta malgua, goizez eta arratsaldez, astelehenetik ostiralera\nHelbide berria, ordutegi zabalagoa\nKlinika irekitzearekin batera, zerbitzu eta baldintza onenak eskaintzeko, helbidea aldatu dugu. Tolosako erdigunean segitzen dugu, Nafarroa etorbideko 1. zenbakian. Ordutegi zabalagoa daukagu orain, zure beharretara egokitzeko.\nEmaten dugun zerbitzua zabaltzeko eta hobetzeko, berrikuntzaren aldeko apustua egin dugu Etxebeste klinikan, osasuna eta estetika oinarritzat hartuta.\n7 eta 15 urte bitarteko haurren eta gazteen aho-hortz osasuna\nMerkatuko inplante marken artean, gorenak jartzen ditugu\nHortzen osasunaren eta estetikaren arteko lotura\nEuste-hormaren egoera aztertzen dugu\nZure hitzorduarekin, tratamenduarekin, edota medikazioarekin edozein motako zalantzarik baduzu, zuzenean deitu edo idatz iezaguzu mezu bat, eta berehala jarriko gara zurekin harremanetan.\n943 654 601 info@etxebestedental.com\nZer da P.A.D.I. zerbitzua?\n7 eta 15 urte bitarteko haurren eta gazteen aho-hortz osasuna zaintzeko Eusko Jaurlaritzaren programa da, eta urteroko azterketa, prebentzio eta konponketak jasotzen ditu. Haurtzaro eta nerabezaroan funtsezkoak dira hortzeria osasuntsua izateko. Behin betiko hortzak zaintzeko ondorengo tratamenduak sartzen dira: pitzadurak zigilatzea, txantxarrak obturatzea, traumatismoak tratatzea, larrialdiak artatzea, etab. Ez ditu barruan hartzen esnezko eta lehen hortzeriaren piezen tratamendu gehienak, ezta ortodontziak ere.\nZertan datza aho-higienea zaintzea?\nHortzeria egunero zaintzea ezinbestekoa dela kontua jakina da. Eguneroko mantenurako oinarrizkoa da hortzak bi edo hiru aldiz eskuilatzea. Garrantzitsuena gaueko saioa da. Horretarako, haria erabiltzea, eta eskuila bi hilabetez behin aldatzea da gomendagarriena. Garrantzitsua da eskuilatzen denbora pasatzea (2 eta 3 minutu artean gutxienez), eta eskuila bigunak erabiltzea, gogorrek hortzoia mindu eta kalte konponezinak eragin ditzaketelako. Gutxienez, urtean behin klinika espezializatu batean azterketa egitea oso garrantzitsua da, eta urtean behin edo bitan, beharraren arabera, klinikan garbiketa profesionala egitea gomendagarria da.\nZein da Etxebeste klinikako ordutegia?\nEtxebeste klinika irekitzearekin batera, ordutegia zabaldu dugu. Astelehenetik ostegunera goizeko 9:00etatik 20:00ak arte irekitzen dugu klinika, eta ostiraletan 9:00etatik 13:00etara eta 15tatik 18:00ak arte. Larrialdiren bat izanez gero, kontsulta-ordutegitik kanpo lan egiteko prest gaude.\nZertan datza prebentzio protokoloa?\nPrebentzio protokoloak lehentasun osoa du. Hortzak konpontzeaz gain, gure lana hortzetako gaixotasunei aurre hartzea da. Bakterio-plakak eta txantxarrak ekiditeko, prebentzio protokoloa jartzen dugu martxan, pazientearen beharren arabera. Gure funtsa diagnostiko goiztiarra da, horregatik gomendatzen dugu azterketak maiztasunez egitea.\nKlinikako garbiketak hortzaren esmaltea kaltetzen al du?\nEz. Garbiketa egiteko ultrasoinuetan oinarritutako tresna erabiltzen dugu. Mugimendu txiki batzuen bidez, lertzoa eta bakterio-plaka kentzen dituzte ultrasoinuek, esmaltea higatu eta hondatu gabe.\nDonostian bakarrik egiten al dira eskanerrak?\nDagoeneko ez duzu Tolosatik irten behar, azterketa, diagnostiko eta kirurgiak egitera, Tolosan eskura baitaukagu bereizmen eta zehaztasun goreneko eskanerra. Etxebeste klinikan puntako teknologia berriena daukagu, zure etxetik bertatik bertara.\nZein da aho-azterketaren kostua?\nEtxebeste klinikako azterketa doakoa da, radriografiak ez daude barne. Zure hortzeria beatu, eta egoera orokorra definitzen dugu, etorkizuneko diagnostikoa zehazteko datuekin eta parametroekin. Dei ezazu hitzordua eskatzeko eta berehala artatuko zaitugu.\nEdo zuzenean guri galdetu


Bilbo urdin, beti laguntzeko prest dagoana - bizkaie.biz\nBizkaie! 2020-03-30 09:00 Pil-pilean\nIsolamendu egoeran dagozanak laguntzeko prest dago Bilboko Udala.\nHerritarrek gauero 20:00etan egiten daben txalo zaparradeagaz bat eginez, Udaletxeko balkoia urdin kolorez argiztatzen da egunotan, osasun-alerta honetan osasun-arloko zein arlo sozio-sanitarioko profesionalak egiten dabizen lan bikaina autortzeko.\nAstebetez, arratsaldeko zortzietatik gaueko hamabiak arte, Bilboko Udalak omenaldi hau dakar osasun-larrialdi honetan deskantsu barik beharrean dabizen persona guztientzako: ospitale, klinika eta farmazietako profesional guztientzako, baita edadekoen zein ezintasunen bat daben personen egoitzetako profesionalentzako be.\nHorrezaz gan, uriko funtsezko zerbitzuetan lanean dabizenen lana eta ahalegina nabarmendu nahi ditu, besteak beste, poliziak, gizarte hezitzaileak, garbiketa zerbitzuko langileak, komunikabideetakoak, supermerkatuetakoak edo garraio enpresetakoak.\nBilboko Udalak, osasun larrialdiko egoera honetan, herritarrei gogorarazo eta eskatzen deutse euren inguruan, auzoan edo eskaileran, batez be, edadeko personen artean egon daitekezan isolamendu-egoerak atzemoten laguntzeko.\nEusko Jaurlaritzako Osasun Sailak azken egunotan emondako gomendioak herritar guztientzat izan dira, baina, batez be, edadeko personentzat, horreentzat arriskua handiagoa baita: 65 urte edo gehiagoko Bilboko biztanleen % 24k, edadeko personen artean, bakardadea, oinarrizko preminak beteteko zailtasunak edota familiaren edo gizartearen laguntza-sarerik eza lako egoerak atzemoteko gakoak jakinarazo ditue: aitatu isolamendu egoerak ez dira beti ikusten errazak, baina ezinbestekoa da horren barri izatea, udaleko gizarte zerbitzuek esku hartu eta prebentzino-lanak egin deiezan.\nHolako egoerarik atzemon ezkero, Udalak herritarrei eskatu deutse Gizarte Zerbitzuakaz hartu-emonetan jarri daitezala, 010 telefonora deituz edo urgencia@bilbao.eus helbidera eposta bat bialduta; holan, Gizarte Zerbitzuetako profesionalek kasua balorau, esku hartu eta jarraipena egingo dabe.\n'Pandemiak, distopiak eta mundu barriak' Jakin Jardunaldian\nUrdulizko emakume boluntario talde batek maskarak banatuko deutsee Sopelako umeei\nGurasoen burukomin handiena: adinbakoak ezezagunakaz hartu-emonetan jartea\nGaur egun oinarrizkoak diran balioez gogoetea egiteko deia\nXXXIX. Udako Ikastaroek bizi dogun egoerea argitzea dabe helburu


Smart Mature Resilience proiektuak Europako kideak bildu ditu Donostian - Estrategia Donostia\nErresilientzian adituak direnek hiriak klima-aldaketaren aurrean erresilientzia areagotzeko tresnak garatu dituzte.\nTalde argazkia Tecnunen\n“Donostia prest egon behar da klima-aldaketaren, gizarte-arazo eta azpiegitura kritikoen arteko menpekotasunaren ondoriozko krisiei behar bezala erantzuteko”, adierazi du José María Sarriegi Tecnun-eko ikerlariak eta proiektuaren koordinatzaileak. Helburu horri jarraiki sortu zen Smart Mature Resilience proiektua 2015ean, eta egun hauetan ekin dio azken txanpari.\nProiektuaren xedea da klima-aldaketaren, gizarte-arazoen eta azpiegitura kritikoen arteko menpekotasunari aurre egiteko hirien erresilientzia areagotzeko tresnak garatu, balioztatu eta ezartzea. Horren emaitzak jarri dituzte komunean proiektuko kideek aste honetan, Donostiako Nafarroako Unibertsitateko Ingeniaritza Eskolan. “Proiektuaren azken xehetasunak itxi ditugu, eta horren barne-balantzea egin dugu", adierazi du Sarriegik. Bera da proiektuko koordinatzaileetako bat, Josune Hernantes eta Leire Labakarekin batera.\nErresilientzia kontzeptuak esan nahi du sistema batek, kasu honetan hiriek, krisiak pairatzea ekidin, pairatzen baldin badira horren eragina murriztu edo pairatu ostean normaltasunera itzultzeko behar den denbora eta baliabideak murrizteko gaitasuna izatea.\nTecnunen Industria Antolakuntzaren Sailak antolatuta, eta Europar Batasunaren Horizonte 2020 programaren baitan, 12 kide gehiagok parte hartu dute, besteak beste: Donostiako Udalak, hiriko Estrategia Bulegoaren bidez, nazioarteko unibertsitate eta hiriek, esaterako, Glasgow (Eskozia), Riga (Letonia), Bristol (Ingalaterra), Erroma (Italia), Vejle (Danimarka) eta Kristiansand (Norvegia) hiriek. “Europar Batasunak apustu garbia egin du hiri handien erresilientzia sustatu eta garatzeko", baieztatu du José María Sarriegik.\nProiektuaren tresna nagusia da Heldutasun Eredu bat, hiri batek erresilientziara bidean igaro beharreko hainbat egoera definitzeko aukera ematen duena.\nSMR proiektuaren ondorioetako bat Erresilientzia Gida bat egitea da, eta horren helburua da hiriek krisi baten ondorioei modu egoki eta eraginkorrean erresistentzia egin, xurgatu, erantzun eta berreskuratzea, baita azpiegitura kritiko eta funtsezko funtzioak babestu edota berregiteko modua planifikatzea ere.\nGaur egun nabaria da azpiegitura kritikoen garrantzia, gizartearen ongizatea bermatzeko. “Azpiegitura kritikoek herritarrei ura, energia, garraioa, hondakinen kudeaketa, osasun-arreta, hezkuntza eta beste oinarrizko zerbitzuak ematen dizkiete. Gainera, funtsezkoak dira hiri modernoen bizitzarako eta horiek ez daudenean, giza-osasuna, ongizatea eta ekonomia arriskuan ipintzen dira”, azaldu du Cinta Lomba Tecnuneko ikerlariak. Bera da gida aitzindari horren garapenaren arduraduna, beste hirientzat erreferentzia izango den gida. Gainera, Ihobe Eusko Jaurlaritzaren ingurumen-kudeaketarako sozietate publikoaren finantzazioa jaso du.


Bisita gidatuak | Ayuntamiento de Pamplona\nIruñeak garrantzia handia izan du historian zehar eta, ondorioz, ezabatu ezin diren aztarnak daude hirian. Iruñeko Alde Zaharrean dauden monumentu garrantzitsuenetako batzuen adibide dira, esate baterako, Andre Mariaren katedrala, Alde Zaharreko Erdi Aroko elizak, Nafarroako Errege-erreginen Jauregia, errenazimentuko harresiak eta Ziudadela edo udaletxea eta haren fatxada barrokoa.\nGainera, hiriaren nortasunaren funtsezko osagai dira Donejakue bidea, neurri handi batean Iruñearen garapenaren ardura dagokiona, edo mundu osoan ezagunak diren sanferminak, Ernest Hemingway Nobel sariduna maitemindu zutenak. Ezinbestekoak Iruñea sakon ezagutzeko.\nEnpresa hauek egiten dituzte bisitaldi gidatuak\nFamiliei bereziki zuzendutako enpresa\nHizkuntzak: gaztelania, ingelesa, frantsesa, alemana, italiera. Beste batzuk, aldez aurretik eskatuta\nOnlineko erreserbak: http://booking.destinonavarra.com www.destinonavarra.com\nErreka Incoming Navarra. Iruñeko tokiko gidariak\nHizkuntzak: gaztelania, euskara, ingelesa, frantsesa, alemana, italiera.\nCuria kalea, 18, behea 31001 Iruña\nHizkuntzak: gaztelania, euskara, ingelesa, frantsesa, alemana, italiera. Beste batzuk, aldez aurretik eskatuta\nZangoza kalea, 31, behea. 31005 Iruña


June Arbeo: "Orain gutxi Munduko Txapelketan egon nintekeela esan balidate, ez nuen sinetsiko" - Durango - Anboto.org\nJune Arbeo: "Orain gutxi Munduko Txapelketan egon nintekeela esan balidate, ez nuen sinetsiko"\nMaialen Zuazubiskar 2018-06-28 12:15\nDurangaldea Running taldeko June Arbeok Munduko Txapelketan parte hartuko du uztailean. Gainera, 3.000 metroko oztopodun proban ezarrita zegoen Euskadiko marka hautsi zuen maiatzean, eta joan zen asteburuan Espainiako txapeldun gelditu zen proba berean.\nMunduko Txapelketara joatea lorpen handia da. Pozik zaude? Espero zenuen?\nOrain gutxi Munduko Txapelketan egon nintekeela esan balidate, ez nuen sinetsiko. Niretzat bertan egotea amets bat betetzea izango da. Elkarrizketa hau aprobetxatu gura nuke David Garcia entrenatzaileari eskerrak emateko. Beragaz astiro-astiro eta gogor lan egin dudalako lortu baitut hau guztia. Domina hauek berari esker dira.\nZe helburu izango dituzu?\nBadakit izugarrizko maila egongo dela eta nire helburu nagusia nire mailarik onena ematea eta neu gustura geratzea izango dira. Horrez gain, Munduko Txapelketan disfrutatzea eta esperientzia bizitzea ere izango ditut helburu.\nZelan joan zen Espainiako Txapelketa?\nTxapelketa oso ondo joan zen. Sasoi betean iritsi nintzenez eta lehenengo postua lortzeko borrokatu gura nuenez, hasieran aurrean ez irtetea erabaki nuen. Hala ere, lasterketa nahiko arin irten zen. Azken lau itzulietan aurrera egitea erabaki nuen eta bakarrik helmugaratu nintzen.\nMaiatzean Espainiako txapelketa zenuela helburu esan zenion ANBOTOri. Beraz, pozik egongo zara lortutakoagaz.\nOso pozik nago asteburuan lortu dudanagaz. Espainiako Txapelketa hau urteko helburu nagusia zen eta irabaztea lortu dut.\nHala ere, maiatzean 3.000 metroko oztopodun proban ezarri zenuen marka haustea ez zenuen lortu.\nBietako bat aukeratu behar nuen: edo marka haustera joan edo urrearengatik borrokatu. Marka hautsi gura banuen, hasieratik lasterketa buruan jarri beharko nintzen eta lasterketa luzea egin ahal zitzaidan.


Artea Oinez 2021ek tokiko erakusketaren ateak ireki ditu Lizarran\nOhi bezala, arte erakusketa Iruñean izan da ikusgai lehenik, Kondestablearen Jauregian hain zuzen, martxoa eta apirila bitarte. Bigarren etapan, Nafarroa Oinez jaia antolatzen duen ikastola dagoen herriak hartzen du, eta hortaz, aurtengo edizioan Lizarrari dagokio.\nErakusketak artelan ugari biltzen dituenez, esposizioa bi espazio ezberdinetan kokatu da, Gustavo de Maeztu Museoan eta Fray Diego Kultura Etxean.\nLizarra Ikastola osatzen dutenek "artistek euren obrekin transmititu nahi izan digutenaz soseguz gozatzeko" gonbita luzatu nahi diote jendarteari, "pribilegiotzat" jotzen baitute sorkuntza horietara hurbiltzeko aukera, "gure zentzumenak suspertzen, hezkuntza garatzen eta irudimena elikatzen dutelako".\nArtea Oinez ekimen egonkorra da Nafarroa Oinezen jarduera programari dagokionez. Nafarroako ikastolek euskara eta kultura uztartzen dituzte eta jendarteari Euskal Herriko lehen mailako artisten lanak ezagutzeko aukera eskaini nahi izaten diote, izan ere Nafarroako ikastolen jaiaren xedeetako bat da euskal kultura suspertu eta zabaltzea.\nErakusketaren bidez, edizio bakoitzeko artista bat omentzen dute Nafarroako Ikastolek. Aurten, Lorea Alfaro García artista aukeratu da, Lizarra Ikastolako ikasle ohia eta EHU-ko irakaslea. Lorea Artea Oinezen historian zehar omendu diren sortzaile guztien artean gazteena da.\nBizi dugun pandemia egoera tarteko omenaldia xumea izan da baina, zinez, sentitua eta goxoa. . Aurreskua dantzatu diote eta ikastolako ikasleek bigarren hezkuntzako ikasle batek Loreak berak Artea Oinez 2021 erakusketan duen artelanari lotuta egin duen interpretazio bat, artelana bat oparitu diote, lore sortarekin batera eman diotena.\nLorea, bere aldetik, pozik agertu da eta jasotako errekonozimendua eskertu du. Ilusio handia egin dio Lizarran eta Lizarra Ikastolak egindako omenaldia. Eta, omenaldia euskarari zabaldu nahi ziola esan du.\nGUSTAVO DE MAEZTU MUSEOAN\nMaiatzak 21- ekainak 27 bitarte\nAsteartetik igandera, 09:30-13:30 / 16:00-18:00\nIgande eta jai egunetan, 11:00-14:00\nMaiatzak 21- ekainak 6 bitarte\nAsteartetik ostiralera, 18:30-20:30\nLarunbatetan, 12:00-14:00 / 18:30-20:30


Zerrendak • ZUZEU\nTriste-triste nago, kolpe latza izan baita; asteburuaz geroztik, lur joa nabil, eta ez dakit gaur nola jaiki naizen testu hau idazteko, nola bildu dudan adorea dutxara sartzeko, arropa bilatu eta janzteko, autoa hartu eta gaurko gogoeta egitera irratira joateko. Erruduna nor den bederen badakit. Vargas Llosa. Vargas Llosak du nire egoera penagarriaren kulpa. Asteburuan ikusi bainuen aldizkari batean hark prestaturiko zerrenda: hil baino lehen irakurri behar diren bederatzi liburuak. Bederatzi nobelak, zehazkiago erranda, eta bederatziak 20. mendekoak, baina berdin da, beti bezala desbideratzen ari bainaiz: nik bi bertzerik ez dut irakurriak.\nNolanahi ere, eskertzekoa da Vargas Llosak bere nobelarik sartu ez izana top nine zerrenda horretan. Ez zatekeen hain arraroa izanen halere: azken buruan, Nobel saria eman ziotenean, zera erran omen zuen, “uste nuen gaurgero nitaz ahaztuak zirela”, eta, bidenabarkoan, sei hitzetan bere egoaren tamaina zehatza eman zigun.\nDuela urte batzuk, César Vidal pisuko kazetariak liburu bat idatzi zuen –beharbada, ausartegia izan naiz idatzi aditza hautatzean: Carlos Prieto kazetariaren arabera, 2006an 22 liburu berri eman zituen argitara Vidalek, hau da, liburu bat egin zuen hamasei egunetik hamasei egunera, eta hamar urtean ehun liburutik goiti publikatu ditu, eta ez preseski liburu meheak: susmoa dut Copeko bekarioek badutela denbora zertan pasatu–; duela urte batzuk, beraz, César Vidal pisuko kazetariak liburu bat kaleratu zuen, El camino hacia la cultura española izenekoa. Hau ere, Vargas Llosaren zerrendako gehienak bezala, ez dut irakurri, baina hori ez zait hainbertze damutzen; nolanahi ere, kontua da akaberan liburuak zerrenda bat dakarrela: kultura espainoleko 150 lanik hoberenak. Genero eta garai guzietakoak, alegia. Eta, tartean, César Vidalen beraren ez bat, bi nobela baizik.\nNik ere zerrendak egiten ditut, etengabe eta nonahi, koaderno batean, orri solteetan, zenbaitetan ostatuetako ezpainzapietan, ordenagailuko artxibo berezi batean: hemendik abendura bitarte irakurri nahi ditudan liburuen zerrenda –beteko ez dudana–; heldu den astean ikusi nahiko nituzkeen filmena –bat bera ere ez dut ikusiko–; aste honetan egin behar ditudan eta egin nahiko nituzkeen gauzen zerrenda paraleloak –bien artean bat-etortze bakar bat ere ez–; biharamun goizean goizkara jaikitakoan egin beharreko lanen zerrenda –errealismoan hasi eta nahitaez utopiara lerratzen dena: klasea prestatu, idazlanak zuzendu, pixka bat irakurri, alemana ikasi, aspalditik hasia dudan saiakeran zer edo zer idatzi; ez naiz ia-ia inoiz bigarren zereginetik pasatzen–. Denbora hobeki aprobetxatze aldera, Zaldi Eroak gomendatu zidan hiru zerrenda egiteko: lehen mailako zeregin funtsezkoak, behar-beharrezkoak ez diren zereginak, zakarrontzira botatzeko moduko zabor-zereginak. Ideia ona da, baina ez naiz gauza deus ere hirugarren zaretto horretan, hemendik aitzinat eginen ez ditudan gauzen zerrendan alegia, sartzeko –B serieko film txarrak ikusteko gustua?; Twitterren minutuak xahutzeko joera?; itzultzaile bihurtzeko eginahal alferrikakoa? Naski azkena sartuko dut materia organikorako nire borzgarren edukiontzi pertsonal horretan, bertan ustel dadin–.\nZerrendak, teorian, mundua ordenatzeko egiten ditugu, gure helburu praktikoak hobeki bete ahal izateko: supermerkatuan, adibidez, benetan behar duguna ahalik eta agudoen erosteko. Baina, ageriko funtzio horren gibelean, zerrendak gure fantasia eta gure frustrazioa –biak batera– adierazteko toki aproposak dira. Bihar goizean ere, goizeko ordu bietan jaikiko banintz ere, ez dut filmik ikusiko, ez dut naski deus ere irakurriko, ezta nire saiakeran lerrorik idatziko ere. Ez naiz hasiko buruan dudan ipuin hori idazten: iratzargailuak ordu bietan edo hiruretan jota ere, laurak edo bortzak artio ez naiz ohatzetik aterako, eta orduan klasea prestatzeko eta idazlan batzuk –ez guziak– zuzentzeko baizik ez dut astirik izanen, baina gaur idatziko dudan zerrendan –ikastola ondoko ostatuan, papereko ahozapi batean, semea ateratzeko ordua noiz ailegatuko zain nagoen bitartean– gauza horiek guziak apuntatuko ditut –klasea eta idazlanak, filma eta saiakera, irakurri nahi dudan ipuina eta idatzi nahiko nukeena–, gaurko nire fantasiaren adierazle, biharko nire frustrazioaren ispilu.\nZerrenda lurtar eta praktikoenetan ere ez da diferentea izaten: erosketak egiteko zerrendetan, gure ni arrazional eta apetarik gabearen fantasia osatzen dugu, txokolaterik edo goxokirik edo gasna berezirik eta gustu exotikoko jogurtik gabe bizi daitekeen ni baten fantasia; baina zerrenda horretako niaren inguruan frustrazioa dago, zerrendatik kanpo utzi behar izaten ditugun gauza gozagarri guzien frustrazioa: erosketako zerrenden agindua hautsi egin behar da, zerrendan ez dagoen zer edo zer erosi behar da, zoriontsu izanen bagara.\nVargas Llosak hil baino lehen irakurri beharreko bederatzi nobelen zerrenda eskaini digu. Baina zer da gozagarriagoa, zerrenda hori betetzea, edo zerrenda hori osatzera eraman duen prozesua, hau da, zerrendakoekin batera zerrendatik kanpo gelditu diren gainerako liburu guziak irakurtzea –batzuk onak, batzuk txarrak, batzuk erdipurdikoak, baina, nolanahi, maisulanak bederatzi baino gehiago dira, segur aski–? Vargas Llosaren zerrenda fantasia bat da: hil baino lehen, funtsezko liburu guziak –bederatzi, alegia– irakurtzen ahal ditugun fantasia. Fantasia horren bidez, irakurri nahiko genituzkeen liburu guziak irakurriko ez ditugula jakiteak sorrarazten duen frustrazioa uxatu nahi genuke, baina zerrenda bera frustrazio iturri izan liteke –batez ere, nik bezala, zerrenda motz horretatik bi liburu bertzerik ez baduzu irakurri–.\nZerrendek pedantekeria puntu bat ere badute: helduaroan, kasik klasiko bihurtu ondoren, jakinduriaren talaiatik egiten dira horrelako listak; nerabezaroan, berriz, dena da erakargarri. Asteburuan, elkarrizketa batean, Bernardo Atxagak mespretxatu zituen mp3 bezalako tramankuluak: zertarako bildu hiru mila kanta horrelako aparatu batean?, egin zuen galde: Politena zure gustukoen hogeita hamarrak eskuar edukitzea da. Vargas Llosaren zerrenda inprimatu eta nire gelako paretan itsatsi dut, baina betiereko nerabezaro batean atxikia, uste dut momentuz zerrendatik kanpoko liburu bat hasiko naizela irakurtzen.\nZer duzu buruan “Zerrendak”-ri buruz\nJon 2014-11-24 06:53\nEgon lasai, nik ere Vargas Llosaren zerrendako liburu bi irakurri ditut (“Opiniones de un payaso” eta “El corazón de las tinieblas”) eta ez bata ez bestea ez zitzaidan asko gustatu, beraz, Llosaren zerrendak ez duela Nobela irabazteko beste balio.


Dokumentazioa - eoi-tolosa-heo\nEskabidean Arduratasun-Aitortza sartuko du eskaera egiten duenak, eta honako hauek adierazi: emaniko datuak egiazkoak direla; horrela ez balitz, erantzukizuna eskatu zaio; baimena emango dio Hezkuntza, Unibertsitate eta Ikerketa Sailari beharrezko egiaztatzeak egiteko behar diren erakundeetan.\nBehin egiaztatuta eskatzaileak aurkeztu dituen datuak, eta ziurtatuta ordainketa egin duela, Hizkuntza Eskola Ofizialek 2019ko otsailaren 26an , web orrian, argitaratuko dute onartuen eta baztertuen behin-behineko zerrenda (baztertzearen arrazoia zehaztuz), hizkuntza eta maila bakoitzean. Informazio hori eskoletako iragarki-taulan eta aipatutako web orrietan argitaratuko dira:\nEskabidea egiten duenak orri horietan kontsultatu ahal izango du. Horretarako, NAN edo nortasun-agiriaren zenbakia sartu beharko du eta iraungitze-data. Eskabide bat baino gehiago egin badu, kontsultatu ahal izango du denen egoera.\nHurrengo kasuetan dokumentazioa aurkeztu behar duten:\nNorvegia, Islandia, Liechtenstein, Suitza eta Espainia ez beste Europar Batasuneko herrialdeetakoak izanik, Atzerritarren Identifikazio Txartelik ez dutenak , beren herrialdean emandako beste dokumentu ofizial baten bidez identifikatu ahal izango dira. Kasu horietan, emandako identifikazio-datuen egiazkotasuna egiaztatzeko, dagokion agiria aurkeztu beharko da hizkuntza-eskolan.\nMatrikula egin dutenek adierazi baldin badute, EAEtik kanpoko familia ugari batekoak direla, hori egiaztatzen duen dokumentazioa aurkeztu beharko dute.\nHezkuntza-premia bereziak dituzten ikasleak eta probak egiteko laguntza behar dute.\nHalaber, terrorismoaren biktima direla eskabidean jasota utzi dutenek horri buruzko egiaztapena aurkeztu beharko dute.\nAipatutako dokumentazioa aurkezteko azken eguna 2019ko otsailaren 22a 13:00ak arte izango da. Aurkezten ez bada, prozesutik kanpo geratuko da eskatzailea, ordaindutako zenbatekoa berreskuratzeko eskubideri gabe.\nBaztertua izan denak ERREKLAMAZIOA aurkeztu ahal izango du Hizkuntza Eskola Ofizialean bertan, egokiak iruditzen zaizkion agiriak erantsiz. Erreklamazioa egiteko, matrikula egiteko erabili duen web orrian dagoen edo Hizkuntza Eskola Ofizialak emango dion inprimakia erabili ahal izango du. Eskabide bitan edo gehiagotan baztertua izan bada, erreklamazio bana aurkeztu beharko du, bakoitza dagokion Hizkuntza Eskola Ofizialean. Erreklamazioa aurkezteko epea 2019ko otsailaren 27an amaitzen da.\n2019ko otsailarekin 28an, web orrian, onartutakoen eta kanpoan utzitakoen behin betiko zerrendak argitaratuko dira.\nOHARRA: Prozesuko edozein unetan utzi daiteke kanpoan eskatzailea, baldin eta deialdiko betekizunen bat betetzen ez duela egiaztatzen bada; eskatzaileak proba egin badu ere, kanporatu ahal izango da.


Kimikako Nobel Saria, DNA konpontzeko mekanismoen ikertzaileentzat - Elhuyar Aldizkaria\nHasiera » Albisteak » Kimikako Nobel Saria, DNA konpontzeko mekanismoen ikertzaileentzat\n2015/10/07 320. zenbakia\nTomas Lindahl, Paul Modrich eta Aziz Sancar ikertzaileek jasoko dute sariaren heren bana\nTomas Lindahl, Paul Modrich eta Aziz Sancar, aurtengo Kimikako Nobel Sariaren irabazleak. Arg. Nobel Fundazioa\nEgunero, etengabe, zeluletako DNAk asaldurak jasaten ditu ingurutik, dela erradiazio ultramorea, dela erradikal askeen ondorioz, edo DNA eraldatzeko gaitasuna duten beste hainbat substantzien eraginez. Alabaina, asaldura horiei aurre egin, eta, “harrigarriki, bere horretan irauten du DNAk”, nabarmendu du Suediako Zientzien Errege Akademiak. Bada, DNA bere horretan eusten eta informazio genetikoa babesten duten zenbait konponketa-sistemak maila molekularrean nola funtzionatzen duten argitu zutenek jasoko dute 2015eko Kimikako Nobel Saria.\n1960ko hamarkadaren bukaeran abiatu zuten ikerketa-gai hori. Garai hartan, zientzialariek uste zuten DNA molekula ikaragarri egonkorra zela; belaunaldi bakoitzean mutazioren bat egotea onartzen zuten, eboluziorako ezinbestekoak baitira. Baina informazio genetikoak ezin zuen oso ezegonkorra izan, bestela ezinezkoa izango litzatekeelako bizidun zelulanitzak existitzea.\nTomas Lindahl doktoretza osteko ikerketan ari zela, RNA-molekulak oso azkar degradatzen zirela ikusi zuen. Horrek pentsarazi zion DNA agian ez zela uste zen bezain egonkorra, eta, esperimentu bidez, uste hori baieztatu zuen. Are gehiago, DNAri kalte egiten zioten faktoreak zenbat ziren ikusita, ondorioztatu zuen sistemaren batek egon behar zuela kalte horiek guztiak konpontzen. Ikerketa-eremu zabal bati ireki zion atea.\nHiru ikertzaile, hiru mekanismo\nLindahlek berak mekanismo horietako bat deskubritu eta deskribatu zuen: baseen eszisio bidezko konponketa. DNA-kateko base batean asalduraren bat gertatzen denean, mekanismo molekular bat martxan jartzen da hori konpontzeko: entzima batek, glikosilasak, basea mozten du; beste entzima batzuek nukleotido horren gainerako osagaiak katetik ateratzen dituzte, eta, azkenik, gelditutako hutsunea akatsik gabeko osagaiekin betetzen da. 1996an, in vitro birsortu zuen prozesua.\nAziz Sancarrek aurkitu zuen zer mekanismo erabiltzen duten zelulek erradiazio ultramoreak eragindako kaltea konpontzeko. Nukleotidoen eszisio bidezko konponketan, entzimek dozena bat nukleotidoko zati bat erauzten dute DNA-katetik, tartean hondatutako nukleotidoak dituena, eta, ondotik, aurrekoan bezala, DNA-polimerasak eta DNA-ligasak hutsunea betetzen dute.\nPaul Modrichek, bestalde, DNA erreplikatzen ari denean tarteka gertatzen diren parekatze okerrak konpontzeko mekanismoa deskribatu zuen. Hala, mila aldiz txikitzen da erreplikazioan gertatzen diren akatsen maiztasuna. Entzima-multzo batek hartzen du parte mekanismo horretan ere. Kasu horretan, ordea, DNA-kateetako metilo-taldeei erreparatzen diete. Akatsen bat medio metilatuta egon behar zuen katea ez bada metilatzen DNA kopiatzen ari denean, entzima jakin batzuek identifikatu egiten dute, moztu, eta behar bezala osatzen dute kopia.\nHiru mekanismo horiek baino gehiagok hartzen dute parte DNA konpontzen, eta, baten batek huts egiten duenean, informazio genetikoa aldatzen hasten da, eta handitu egiten da minbizia garatzeko arriskua. Hain zuzen, minbizi-mota askotan, mekanismo horietakoren bat kaltetuta dago. Bada, jakintza horretan oinarrituta, minbiziaren kontrako botika eta tratamenduak garatzen dihardute ikertzaile askok.


Housemarquen arkade jokoek bizirik jarraitzen dute gaur estreinatzen den Returnalekin - Berriak - Game Erauntsia - Bideojokoak euskaraz\nHousemarquen arkade jokoek bizirik jarraitzen dute gaur estreinatzen den Returnalekin\nLander Unzueta | 2021/04/30 17:00 Berriak\nPlayStation 5erako akziozko roguelike abentura lau urteren ondoren bukatu dute garatzaileek.\nArraroa egiten da enpresa handiak roguelike erako bideo-jokoak aurrera eramaten ikustea, horren modan egon arren; Supergiant Gamesen Hades arrakastatsuak era guztietako sari garrantzitsuak eraman zituen arren, AAA jokoen artean ez da genero honetako lanik aurkitzen. Housemarquekoak hau maila batean aldatzera datoz gaur Returnal interesgarriarekin.\nSonyren babesarekin eratua, garatzailearen arkade joko ezagunen birsortzea suposatuko du PlayStation 5erako esklusibo honek. Resogun eta Nex Machina bezalako lanek kritika artean balorazio bikainak eskuratu arren, salmenta aldetik “etsita” agertu ziren Housemarquekoak, genero horri agur esan behar izatera arte. Halere, bi dimentsioetako joko bizkorren oinarriak hartuta hirugarren pertsonako akziozko jokoa sortzeko lana hartu dute Returnalekin.\nSelene protagonistak etengabe aldatzen doan Atropos planetan ezinbesteko lurreratzea egin ostean hasiko da abentura. Ihes egiteko antzinako zibilizazio baten aztarnak ikertu eta arerio estralurtarrei aurre egin beharko die Selenek. Roguelike bat izanik hiltzerakoan berriz hasieratik hasiko da protagonista, eta planeta eraldatu egingo da partida guztiz berria eskaintzeko.\nHorrela, generoaren ardatz den birjostagarritasunak denbora guztian aldatzen doazen aukera eta erronkak jarriko ditu jokalarien aurrean. Helmugara zuzenean joatea posible izango da, baina Atropos esploratzea eta altxorrak zein sekretuak aurkitzeak bizirik irautea erraztuko du. Artefaktuak bilduta behin betiko hobekuntzak jasoko ditu Selenek, efektu pasibo eta aktiboak erabiltzeko aukera emanda.\nPartida azkar eta zirraragarriak eskainiko ditu Returnalek, baina baita narratiba sakona ere. Roguelike elementuak istorio berezi batekin batuko dituela azaldu dute garatzaileek, modu horretara publiko orokorrarengana hurreratzeko asmoarekin. “Emaitza benetan berezia da: esperientzia ezaguna zein freskoa izatea espero dugu, gure betiko jarraitzaileei zein hasiberriei gatibatzeko balioko duena”.\nGuzti hau atal grafiko apartarekin nahastu dute Returnalen. Roguelike gutxi daude AAA grafikoekin zein enpresa handien babesarekin, beraz nabarmentzekoa da atal honetan egindako lana.\nEgindako obragatik “harro” agertu dira Housemarquekoak, eta Sony eskertu nahi izan dute eskainitako konfiantzagatik. Izan ere, “obra ausart batean lan egiteko aukera eskaini” dietela aldarrikatu dute, “bideo-jokoen ekoiztetxeak sormen aldetik gero eta arrisku gutxiago hartzen dituzten aroan”.\nReturnal gaur estreinatu da PlayStation 5erako.


kritiken hemeroteka » Liburuen omenez\n« Bizitako puska batzuk baino ezin ditugu berregin | Zantzuak eta pozak »\nLiburuen omenez Paloma Rodriguez-Miñambres / El Diario Vasco, 2022-04-09\nZer etorkizun dute liburuek? Zein da haien xarma? Irene Vallejo erantzun bila abiatzen da saiakera honetan humanitateen aldeko defentsa sutsua eratzen duelarik. Hots, kultura klasikoa apalategietatik atera eta XXI. mendeko gizarte teknologikoan bizirik dagoela adierazten du, erreferente horiek desakralizatuz eta haien garrantzia aldarrikatuz. Liburuen asmakuntza eta bilakaera hari nagusiak izanik, idazleak Grezia, Erroma, eskribauen lanak, liburutegiak, alfabetoaren sorrera eta ahozkotasuna jartzen ditu harremanetan. Vallejok aitortzen du gure iruditeria gehienak ahozkotasunean sortu zirela, eta literatura idatzia elikatzen duela ahozkotasunak. Dena den, ororen gainetik gailentzen da istorioak kontatzearen zaletasuna eta horrekiko maitasuna. Mundua mundu denetik, belaunaldiz belaunaldi igaro diren istorioek eta mitoek bizitzen lagundu gaituzte, ahoz zein idatziz. Alde horretatik, obra honek berretsi egiten du konpromisoa literaturarekin, liburuen bidez irudimenezko mundu magikoetara bidaiatu dezakegulako.\nEgileak oso ongi daki irakurlearen arreta harrapatzen. Tonu akademikoa alboratu eta estilo hurbila aukeratuta, erudizioa eta engaiamendu handia erakusten ditu gaiari buruz. Datu historikoez gain, zertzelada autobiografikoak ere ematen ditu, adibidez, amak nola irakurtzen zion txikitan, jakin-mina eta irakurtzeko desioa pitzaraziz. Irakurketa atsegingarria dugu, horrenbestez, esku artean. Nork esan dezake liburuak edo irakurketa desagertzear daudela obra hau irakurri ondoren? Vallejoren saiakerak kontrakoa frogatzen du eta itxaropena eskaintzen digu liburuetan gordetako kontakizunek gizadiaren bizibidean laguntzen jarraituko dutela, gure mundua zabaltzen eta abegi beroa egiten digutelako. Azkenik, euskarazko itzulpenari dagokionez, goraipatu beharra dago Fernando Reyk burutu duen lan bikaina.


Maletak gordetzeko armairuak Bilbon | A Lo Locker\nBilbon maletak gordetzeko armairuak\nA lo Lockerrekin hobeto bidaiatzen da\nGorde ezazu segurtasun osoz ekipajea gurean eta gozatu Bilboz.\nProsegurrek kudeaturiko bideozaintza 24h\nPoliziarekin konektatuta dagoen zentralgunea\nSalneurriak eta tamainak\nBi armairu tamainaren artan aukera dezakezu.\nSalneurria armairuaren tamainaren araberakoa da eta EZ fardel kopuruaren araberakoa.\nAltuera 60 cm, luzera 43 cm, sakonera 58 cm\n2 kabina fardel\nAltuera 90 cm, luzera 43 cm, sakonera 58 cm\n4 kabina fardel edo fardel handia\n3 € armairua/eguna\n45 € armairua/hilabetea\nErreservatu Giltza armairua\nErreserbatu Erosketa armairua\nLehenik eta behin, aukera ezazu L, XL edo Giltza armairua zein erreserba eguna.\nEgin ezazu erreserba\nOrdain ezazu online segurtasun osoz zeure kreditu txartelaren bitartez (Mastercard, American Express edo Paypal).\nGakoa jasoko duzu\nArmairua zabaltzeko zein lokalean sartzeko bana-banako gakoa bidaliko dizugu emailera.\nGozatu zure armairuaz\nGorde zure fardelak, erosketak zein objektu pertsonalak eta ahaztu fardeleko ordaintzeaz.\nZabal itzazu zeure armairuak nahi beste aldiz zeure gakoa erabiliz\nA Lo Locker buruzko iritziak\nBehar dena gordetzeko leku aproposa eta segurua, zerbitzu osoa (adeitasuna eta orientazio egokia). % 100 gomendatzen dut.\nLeku bikaina zure gauzak utzi eta Bilborekin gozatzeko. Toki berri bat, txarteltxo digitalekin eta arreta bikainarekin. Ziur errepikatuko dut.\nOso aukera interesgarria da kontsigna gisa erabiltzeko, baldin eta Bilbotik igarotzen bazara edo denbora-tarte batez maletak, bagajea edo bestelako gauzak ondo gordeta eduki nahi badituzu.\nA Lo locker komunikabideetan\nNahi duzunean zabal ditzakezu armairuak\nProsegurrek babestutako lokala\nZure maletak ziurtatuta daude gure kontsignetan\nErreserbak iraun bitartean nahi beste aldiz zabal eta itxi ditzakezu armairuak\nZure erreserba 24 ordu lehenago baliogabetuz gero dirua itzuliko dizugu\nKarga ezazu zure sakelakoa\nA lo Locker armairu automatizatuetan espezializaturiko lehen euskal enpresa da.\nLokalerako bi sarrera ditugu, bat Dorre kaleko 9. zenbakitik (Santiago enparantzaren alboan) eta bigarrena Txakur kaleko 4. zenbakitik (Txakurraren Iturriaren alboan) P.K. 48005, Bilbo Zaharra. Bilbo.\nZenbateko kostua dute armairuek?\nL tamainakoa (barneko neurriak: altuera 60 cm, luzera 43 cm, sakonera 58 cm), 2 kabina fardel sartzeko aukera, egun bat 10,00€\nXL tamainakoa (barneko neurriak: altuera 90cm, luzera 43cm, sakonera 58cm), 4 kabina fardel edo fardel handia sartzeko aukera, egun bat 15,00€\nGiltza armairua (barneko neurriak: altuera 10,2cm, luzera 20cm, sakonera 28cm), egun bat 3,00€, hilabete bat 45,00€\n(barneko neurriak: Altuera 48 cm, luzera 43 cm, sakonera 58 cm), egun bat 6,00€. Lortu% 40eko deskontua COMPRAS kodearekin zure erreserban.\nAldez aurretik erreserbatu behar dut?\nBai, erreserba online BESTERIK ezin da egin, ez dago lokalean ordaintzerik.\nErreserba berehala egiten da eta gure web orriak edozein motatako sakeleko, tablet zein smartphonetara egokitzea dauka.\nZelan jakin dezaket armairu librerik dagoen?\nWeb orri honen bitartez jakin dezakegu ea armairu librerik dagoen, Erreserbatu atalaren bitartez\nnola erreserba dezaket armairu bat?\nSar zaitez gure webgunean. Aukeratu Bilboko zure armairuaren edo ekipaje-kontsignaren tamaina eta data, bete zure datu pertsonalak eta aukeratu ordaintzeko metodo bat. Lokalera eta txarteldegira posta elektronikoz sartzeko kode bat jasoko duzu\nNoiz eta nola jo dezaket erreserbaturiko armairuetara?\nErreserbaturiko armairuetara goizeko 06:00etatik hurrengo eguneko 05:59etara (Astelehena-Osteguna) jo dezakezu. Esate baterako, erreserbatutako armairuetara 07:00ak eta gero jotzen baduzu, alokairua hurrengo eguneko goizeko 05:59etan ere bukatuko da.\nNoizean behin eta aldez aurretik jakinaraziz, zerbitzua aldi baterako eten egingo da armairuen mantenu eta segurtasunerako.\nZenbat aldiz zabal dezaket nire armairua?\nNahi beste aldiz erreserbak dirauen bitartean. Erabil ezazu erreserbaren hasieran posta elektronikoz bidali dizugun kode bera.\nErreserba alda ala indargabe dezaket?\nBai, aldaketa edo indargabetzea erreserbaturiko zerbitzua hasi baino 24 ordu lehenago egiten bada. Alokairua hasitakoan luzatu nahi izanez gero gure web orriaren bitartez egin dezakezu, erabilgarri badago.\nZer gorde dezaket nire armairuan?\nArmairuan sar daitezkeen fardel guztiak, debekatutakoak izan ezik. (ikus testua). Armairuko ordaintzen duzu eta EZ fardeleko.\nEdozein izaki bizidun zein animalia\nEra guztietako janaria, A lo locker lokalean usainik sortzerik, armairuak zikintzerik edo isurtzerik ez daukan ontziratutakoa izan ezik.\nBaimena edo lizentzia behar dutenak (armak, munizioa, eta abar)\nEdukitzea zein trafikatzea legez kanpokoa den edozein objektu (lapurtutakoak, material pornografikoa, drogak edo gizakiarentzako material iraingarria, eta abar )\nMaterial kutsagarri zein arriskutsuak ( gai arriskutsuak, objektu erregarriak, eta abar)\nZer gertatzen da nire ekipajea jasotzera berandu heltzen banaiz?\nLokalera sar zaitezke baina zure armairua blokeaturik egongo da. Telefonoz gurekin harremanetan jarri beharko duzu arazoa konpontzeko. Kontaktu telefonoa: +34 689 57 10 74\nZer egin dezaket armairua erabiltzeko orduan arazorik badut?\nBlokeatuz gero, matxuratuz gero edo beste arazorik izanez gero, A lo locker asistentzia zerbitzua daukazu eskura 0034-689571074 telefono zenbakian.\nNire fardelak aseguraturik al daude?\nA Lo Lockerrek bezeroen alde sinatutako kontratu bat du.\nAseguruaren estaldura sartuta dago Bilboko kontsignaren alokairuaren prezioan.\nA Lo Lockerrren lokalean gorabeheraren bat gertatuz gero, polizak kalteak eta/edo lapurretak estaltzen ditu (beharrezkoa da poliziaren salaketa bat aurkeztea).\nAseguru horrek ez du estaltzen dirua, bitxiak, harriak edo metal preziatuak, erlojuak, plasmazko pantailak eta, oro har, objektu teknologikoak (LCD, nabigatzaileak, GPS, telefono mugikorrak, tabletak, ordenagailuak), antigoalekoak, artelanak, memoria-txartelak edo irudiak edo datuak dituen beste edozein baliabide galtzea\nGure gomendioa da balio handiko objektuak ez gordetzea. Kontuan izan zure bidaia-agiriak eta agiri pertsonalak (gidabaimena, NANa, pasaportea, etab.) zure arrisku eta erantzukizunpean gordetzen direla.\nBai, zeharo. A lo Locker Prosegur enpresak babesten du.\nBideo-zaintzako kamerak eta egunean 24 orduz zaintza-zentralera konektatutako alarma-sistema dauzkagu.\nBilbon maletetarako ditugun kontsignek alarma sistemak dituzte konektatuta, irekiera behartua edo bidegabeko edozein ekintza detektatzeko.\nZenbat gera naiteke lokalean?\nLokalean behar duzuna hartzeko zein zure ekipajea gordetzeko behar beste denbora gera zaitezke.Ezin izango zara geratu behar baino denbora gehiago jateko zein lo egiteko.\nArgazkiak ala bideoak graba ditzaket?\nSegurtasuna eta konfidentzialtasuna mantentzeko lokaleko segurtasun mekanismoei (sarraila sistema, dendaren pantaila, bideo zaintzako kamarak, eta abar) bideoak nahiz argazkiak egitea zeharo debekatura dago.\nLokalean jan dezaket?\nEzin da lokalean jan higiene eta garbitasun arrazoiengatik.\nGure erabiltzaileei arau hau bete dezaten erregutzen diegu.


Trakzio Mekanikoko Ibilgailuen gaineko Zergan hobaria emateko eskaera:\n- %100eko hobaria ibilgailu historikoak\n- %90eko hobaria gutxienez 30 urte dituzte ibilgailuak, betiere ez badira ohiko lokomozio bide gisa erabiltzen, egin zirenetik aurrera kontatuta, eta fabrikazio data ezezaguna bada, lehenengo matrikulazioaren kontuan hartuta, edo hori izan ezean, ibilgailu mota hori fabrikatzeari utzi zitzaion data.\n- %95eko hobaria motor elektrikoa duten ibilgailuek.\n- %75ko hobaria motor hibridoa duten ibilgailuek edo erregai gisa gasa erabiltzen dutenek.\nE10310 Trakzio mekanikoko ibilgailuen gaineko zergan antzinatasuna dela eta hobari eskaera\nE10317 Trakzio mekanikoko ibilgailuen gaineko zergan ibilgailu elektriko edo hibridoa izateagatik hobari eskaera\nIbilgailuaren zirkulazio baimena.(30 urte baino gehiagokoei).\nMotor elektrikoa edo hibradoa eta gasa erretzen duten ibilgailuak: Ibilgailuaren fitxa teknikoa.\nHobaria eskuratu ahal izateko, eskaera egin beharra dago, eta eragina izango du eskaera dataren ondorengo zergalditik aurrera.\nIbilgailu elektrikoen, ibilgailu hibridoen eta gasa erretzen duten ibilgailuen hobariek gehienez 5 urteko iraupena izango dute, ibilgailuaren lehenengo matrikulazio datatik aurrera.


kritiken hemeroteka » Euskal hiztegi modernoa\nEuskal hiztegi modernoa / Askoren artean / Cinsa, 1977\nEuskal hiztegi modernoa Ibon Sarasola / Jakin, 1977\nEuskal literaturgintzaren historian, hiru garai nagusi bereiz daitezke: mende honen hasiera arte hedatzen dena, mende honetako lehen sei hamarkadak betetzen dituena, eta azken urteotakoa.\nGarai bakoitzak, aurrekoen ideien eta presuposaketen iraulketa dakar, eta honekin batera, literatur eta kultur estrategiaren norabide-aldakuntza funtsezko bat. Eta noski (eta hau da orain axola zaiguna), erabiltzen den hizkuntza-motarena eta bereziki hiztegiarena, hau da, hizkintza (hitzgintza)rena.\nLehen garaiari dagokionez, euskal zibilizazio nekazari eta arrantzalearen ondasun lexikala eta literatura klasikoak aurrera bideratu zuena, Azkueren hiztegi nagusira bildu ziren, nahiz partzialki bildu, Lekeitioko apaizak bere erizpide garbizalearen bahetik pasa zirenak soilik eman baitzizkigun. Hurrengo garaiko garbizaleen ihardukiaren emaitza, Lopez Mendizabal eta Mugikaren hiztegietara bildu zen. Aski da hauk Azkuerenarekin parekatzea, bi garaien artean gertatzen den etenaz ohartzeko.\nAzken belaunaldiarekin euskaldungoan gertatu den iraulketaz, ez dago Jakin-en irakurleen artean luzaz mintzatu beharrik. Gogora dezagun soilik azken hamabi urte hauetan XVI, XVII, XVIII. eta XIX. mendeetan baino aski gehiago argitara dela euskaraz, eta urteotako produkzioa ez dela, gerra aurreko eta ondokoa bezala, euskara plazaratzeko gogo ilun eta anbiguo baten fruitu izan, gure hizkuntza euskal gizartearen espresio-beharkizunetara egokitzeko asmo askoz ohartu eta koherenteago baten ondorio baizik. Bestalde, aurreko garaietako hiztegigintzak ezer gutxi eskain ziezaiokeen batasunaren kezkak, sentsibilitate hiritar eta moderno batek eta euskara gostarik gosta zernahi gaitan erabiltzeko grinak ukiturik idaztera abiatzen zenari. Gauzak horrela, bakoitza ahal duena eginez ibili da, aurreko hiztegigintzari amore emanez batzutan, bere kasa asmatutakoak nahiz besteri irakurriak erabiliz bestetan.\nIhardun honen ondorioz sortu den hizkuntza ugari baina inkoherente hori bil, azter, zuzen eta sistema zezan lehen lan bederen probisional eta behin-behineko baten premia sentitzen zen jadanik. Eginkizuna egitekotsua zen, baina urgentea halaber. Ausartzia behar zen, baina, ausartziarekin batera, euskal linguistikaren, batasunaren zentzuaren eta azken urteotako produkzioaren berri sakonki jakin behar zen.\nBaldintza guztiok betetzen zituen talde batek burutu du lana, hiru urtetako ekinaldi baten ondoren. Horrela, eta berehala aipatuko ditudan nire ustezko akatsak gora behera, Euskal Hiztegi Modernoa-z, euskaldun ikasi orok eta are euskara-ikasle orok eguneroko lanean erabili beharko duen obra bat eskaini digute. Bego hori kritika guztien gainetik eta aurretik.\nEuskal Hiztegi Modernoa argitara baino bi hilabete lehenagotik ezagutzen dut, Kintana adiskideak utzi zidan inprenta-proben fotokopia baten bidez. Aitortu behar dut, guztiz baliagarria gertatu zaidala beti, erreferentzi puntu seguru bezala bederen. Ondoko lerroak, bi hilabetetako erabilkuntza etengabe horren eta euskal parteko A, B, eta E letren azterketa sakon batek eskaini dizkidan eritzi-elementuen azalpen partzial bat izango dira.\nKintana eta honen ekipoaren lanaren zati bat, Azkueren Diccionario Vasco-Espanol-Francés-en ikerketaren ondorio da, hitzaurrean bertan adierazten denez eta obrak berak nabari duenez. Jakina denez, Azkueren hiztegi nagusia ez da berez hiztegi arauemaile bat, deskriptiboa baizik. Horrela, lehenik, hitz bakoitzaren bariante eta azpibarianteen oihanetik bat hautatu edo zenbait bereizi behar zen. Egiteko hau, oro har, egoki egin da. Horretarako erabili diren erizpideak, hitzaurrear, adierazten direnak, nahiko zuzenak eta koherenteak iruditzen zaizkit. Halaber, Azkueren hiztegiaren hutsegiteak saihestu dira gehienetan: ezagun da, literatura klasikoaz eta Azkueren iturrien azterketa kritiko sakona egin dela. Dena dela, Euskal Hiztegi Modernoa, Diccionario Vasco-Espanol-Francés-ari lotuegia aurkitzen dut hainbat puntutan; bereziki, euskal hiztegigintzaren huts larrienetako bat gertatzen den gramatika kategorien arazoa tartean sartzen denean. Uste dut, zenbait adibidek aski argi utziko duela esan nahi dudana: “Aurtzaka: navegar con viento contrario” (Azkuek bezala). Argi dago aurtzaka ez dela “navegar”, adberbio bat delako eta ez aditz bat. Hiztegi Modernoaren arabera ‘hemos navegado con viento contrario’, aurtzaka dugu litzateke. Horrelako ordainek, hiztegian Azkuerenari jarraiturik askotan ematen direnek, ez dute irakurlea eta idazlea nahasi besterik egiten. Ene ustez, “Aurtzaka: contra viento (navegar, bogar…)” edo horrelako zerbaitek, nahasbide asko saihets zezakeen. Berdin, “Axun: (NG) “perra, gata o cerda preñada”. Ordainaren arabera axun izena da, ‘perra, gata o cerda’ delako (‘preñada’ mugatzaile edo zehaztaile bat besterik ez da ‘con viento contrario’ ‘navegar’i buruz bezala). Hitz honetan, Hiztegi Modernoak Azkuerena okertu egiten du, honek, zuzenago, “Axun; preñada (se dice de la marrana, perra o gata)” ezartzen baitu. Hemen beste askotan bezala, (eta har beza hau kontutan irakurleak) adibideak salbatzen du Hiztegi Modernoa nahasbidetik. Erdipurdi-ren ordaintzat ‘informalidad’ ematen da, hori ere Azkuerengandik besterik gabe hartuta. Esanahien artean dagoen desegokitasuna alde batera utzirik, ‘informalidad’ izen bat da eta erdipurdi ez: ezin daiteke esan ‘erdipurdi handi bat’, ez eta ‘erdipurdia da Mikelen akatsik nagusiena’. Hemen ere, adibideei esker zuzen daiteke definizioaren okertasuna. Adibideak ugaritzea ez litzateke zaila izango, baina uste dut irakurleak aski izango duela hauekin arazoaz jabetzeko.\nEuskal Hiztegi Modernoa-n asko eskertzen diren gauzetatik bat, adibideak dira: eskaintzen dituzten argitasunengatik, hiztegia askoz erabilkorragoa bihurtzen baitute; adibidez, aditzen erabilketaz ematen dituztenak. Dena dela ere, hemen gabezia bat nabari dugu; nola da, erreinatu da ala erreinatu du? eldarniatu da ala eldarniatu du? ezindu da ala ezindu du? Urlia eta Sandia eztabaidatu ziren ala Urliak eta Sandiak eztabaidatu zuten? Uste dut horrelako informazio bat guztiz ongi hartuko zukeela idazle batek.\nHitz berriei buruz, ekipoak hitz-bilketa ia exhaustibo bat burutu duela esan daiteke. Oinharri sendo eta seguru hori ere argi nabari da Hiztegi Modernoa-n zehar. Sail honetan agertzen den guztia ez da, nire ustei, urre gorria, baina horren kulpa ez da hiztegia moldatu dutenena, gure hizkuntzaren egoerarena baizik: ez da miraririk egin, miraririk ezin egin zitekeelako haiu zuzen. Askotan, txartasun gutxieneko hitza hautatzera mugatu behar izan dute; baina hori zen hiztegigileengandik espero ahal genuen bakarra.\nGauzak horrela, hurrengo lerroak areago dira egoera baten kritika, zuzenki hiztegiarena baino. Bego aldez aurretiko ohar hau. Euskal Hiztegi Modernoa-n hitzen ordez, eta hitzak balira bezala, sintagma osoak ematen zaizkigu, hau da, hitzaren parafrasiak, eta hori arriskutsua iruditzen zait. Beste hitz batzuetaz, kaltegarria iruditzen zait euskararen aurrerabiderako (epe luzerako lan batetan pantsatuz batez ere) Hiztegi Modernoa-k (eta, oro bar, gure hizkuntzak) agertzen duen joera sintetikoa, gainerako kultur hizkuntzen analitikoaren ondoan: eskilamihi juntu idatzirik, ez dugu inor enganiatzen: hor, egiatan, zera egin da: mihi hitzari adiera berri bat, ‘badajo’, ematea. Eta hobe gauza horrela geratu balitz, eta ‘badajo’n mihi (eta ez kanpanmihi, eskilamihi) jarri balitz; “eskila handiaren eskilamihia erori da”ren ordez “eskila handiaren mihia erori da” izango genukeen eta alde guztietatik irabaziz aterako ginatekeen. Euskal Hiztegi modernoari jarraikiz, “hainbat bizilagun bizi den bizilekuaren bizi kondizioak” eta horrelako enjendroak atera daitezke. Hildo berean, bizkarrezurdun hitzaren euskal definizioa (eta inoiz euskal hitzen euskal definizioa eman beharko dugula uste dut) ematean, “bizkarrean hezurra duena” edo horrelako zerbait eman beharko litzateke, hau da, tautologia bat, “el caballo blanco de santiago es el caballo blanco de Santiago” esango bagenu bezala. Horrela ezin daiteke kultur hizkuntza bat presta.\nHonekin zerikusirik baduen beste problema bat, adibide baten bidez aipatu besterik ez dut egingo. “Askitan: bastantes veces” (Azkuek berdin). Itzulpena motza eta nahasgarria gerta daiteke, askitan “en bastantes” baita, nahiz “veces” nahiz beste zerbait: Zenbat lekutan ikusi duzu? “Askitan”. Hemen askitan, aski lekutan-en ordain da. Berdin gertatzen da -(z)ko atzizkiaren bidez eratu diren hainbat hitzekin, adibidez.\nAskoren ustez hiztegiaren akats haundienetako bat datekeenari, ortografia bereziarenari (ph, mm, y…), ez deritzot garrantzizkoa, ohizko sistemarako iraganbidea automatikoa baita edonorentzat. Ez naiz sistema horren aldekoa, epe laburrera behintzat, baina hori beste gauza bat da. Ez nago ordea hain konforme egin diren hainbat berreraiketa “etimologiko”rekin “hatz” h-z idatzen dela ez zait arrazoia iruditzen, atzeman hitzari Iparraldeko tradizio klasikoan bertan izan ez duen h bat ezartzeko. Batasuna, hitz berberak adierazten duenez, batua ez dagoena batzea da. Horrela harri eta arri-ren edo bete eta bethe-ren artean bat aukeratu behar zen batasunaren izenean, eta bat aukeratu zen. Baina atzapar, atzeman eta antzekoetan (zenbait dialektokeria klar alde batera utzirik) batasuna eginik zegoen, ezer batu, eta beraz ukitu, beharrik gabe. Berdin erbeste-rekin, sartaldeko forma delarik eta euskaldun filologian ez espezialduaren competence-an ez delako ‘herri’ren deribatu bezala sentitzen jadanik. Hildo honetan, ez dakit zergatik atseden-i, ‘hats’etik omen datorrelarik, ez zaion h bat ezarri. Euskaltzaindiak, bere 2.000 hitzeko zerrendan, atzapar eta atzeman ezarri zituenean, bide ona aukeratu zuen, nire ustez. Beste hainbeste esango nuke askazal (ik. Lafitteren hiztegian ‘ongle’) edo hestu-ri dagokionez: hestu ez da inoiz idatzi. Estu bai eta halaber hertsi, baina honek ez du bestea zilegiztatzen. Bukatzeko, azaro-n ortografi huts bat dagoela Euskaltzaindiari leporatzea, hueso eta huevo direla eta osamenta eta ovario-ren ortografi hutsak Real Academia de la Lengua Española-ri leporatzea bezain zentzugabea iruditzen zait. Halaber, erizpide etimologikoek ez dute astelehen (astelen hedatuagoaren kaltetan) legeztatzen: hor dugu ingelesez moon baina monday.\nAntzeko arrazoiengatik, ez nituzke Hiztegia-n “neologismo incorrecto” sanbenitoa egotzirik arbuiatzen diren hitzak hain erabat baztertuko. Gure literaturan nahiko tradizio duten hitzak zokoratzeko sortu direnetan (abesti/kanta), zaharrari emango nioke nik lehentasuna. Baina anartean euskaraz erabili ez ziren esannahientzat sortuz joan ziren hitzei dagokienez, Hiztegi Modernoa oinharritzen deneko erizpide hori ez zait hitz bat baztertzeko nahikoa iruditzen, erdal jatorrizkoak zilegiztatzen dituen arrazoi berberak zilegiztatzen dituelako horik ere: erabilketak, idazleen artean izan duten harrerak, hitz batez, tradizioak. Eta niretzat bederen, beti problematsu gertatzen diren gramatik zuzentasunezko eritzien gainetik dago tradizioa. Ez ditzagun filologia eta hizkuntza bizia, hizkuntza-tresna, nahas. Nahiago dut “habitante”ren ordaintzat biztanle hitz “okerra”, jadanik XIX. mendeko idazleek hainbat erabili zutena, bizilagun perifrasia, askoz anbiguo eta esangura zabalagokoa baino. Halaber, sorterri zaharrak ez du azken urteotan “patria”k hartu duen adiera politikoki konnotatua ordaintzen: aberri-k, aldiz, bai. Hildo berean, euskal parteko hainbat hitzetan (eus eta euz-ez hasten direnez ari naiz batez ere) adierazten direnei dagokienez, ez zait hiztegi bat tankera horretako eritziak, arrazoiak eta desarrazoiak, plazaratzeko tokirik aproposena iruditzen.\nInprenta-lana, Euskal Hiztegi Modernoaren funtseko lan batek merezi zukeenaz guztiz behetik dago, eta horrelako lan batetan badu puntu honek bere garrantzia. Orobat koadernapenaz, kontsulta-liburu batetan ahulegia eta hauskorregia gertatzen denaz.\nBaina nire ustezko akats erlatibo guztiz baztergarri hauek ez dute Kintanak eta bere ekipoak burutu duten lan eskerga lausotzen. Akatsok, gainera, eta adierazi denez, hiztegiarenak baino areago gure hiztegigintzaren egoerarenak dira. Obra hor dago. Ikasleak mirariturik geratuko dira, ulertzen ez duten hitza azkenean hiztegi batetan agertzen dela ikusteaz: Euskal Hiztegi Modernoa-z ez da jadanik egia “ez daude diren guztiak eta ez dira dauden guztiak” hura. Eta idazleak ez du hainbat denbora galduko ez eta hainbat buruhauste izango bere lanean, ez urrik eman ere. Zeren, beharbada, Euskal Hiztegi Modernoa ez da hiztegi on bat izango. Baina badu hori baino meritu erabakikorrago bat: oro har, dugun hiztegirik onena eta hoberena dela.


Merezi izan du, Arnaud | Kirola | Berria\nMerezi izan du, Arnaud\nDemarek irabazi du Paueko esprinta, Pirinioak pasatzeko gorriak ikusi ondoren. Sailkapen nagusian ez da aldaketarik egon. Gaur, azken mendiko etapa\nArnaud Demare atzoko etapako irabazlea, Jacopo Guarnieri taldekidea besarkatzen, Paueko helmugan. SEBASATIEN NOGIER / EFE\nSaiatzen denak saria jasotzen duenean ia mundu guztia pozten da. Eta, horregatik, asko izan ziren poztu ziren zaleak Arnaud Demare (FDJ) Paueko helmugan besoak altxatzen ikusi zutenean. Poz hori, dena den, ez zen atzoko jardunarengatik, aurreko bi egunetan egindakoagatik baizik. Izan ere, Demare esprinter petoa da, morrosko gihartsua, eta gorriak ikusi ditu Pirinioak pasatzeko. Herio batean igaro ditu, kontrolez kanpo ez gelditzeko tarteak neurtzen, eta Tourrean gelditzen ziren bi esprintetako bat irabazteko itxaropenarekin. Bada, aurrenekoan goxatu zuen sufrikarioa, eta bakea egingo zuen bere buruarekin: «Merezi izan du, Arnaud».\nHerenegun, Porteteko etapan, hasi eta 500 metrora gelditu zen atzean Demare. Ez da esajerazioa; hala izan zen. Ziur asko tropeleko igotzailerik kamutsena izango da, baina, ia beste esprinter guztiek ez bezala, ez du Tourra utzi. Porteten azken-aurreko izan zen, 145., irabazlearengandik 29.16ra. Azken igoeran hortzak estutu behar izan zituen kontrolez kanpo ez gelditzeko, eta Andre Greipelek (Lotto) sare sozialetan zabaldu zuen Demare autoren bati helduta igo zen susmoa. Atzo, halere, barkamena eskatu zion. Herenegun, azken-aurrekoa, eta Pirinioetako lehen etapan, azkenekoa. 147. izan zen Bagneres de Luchongo helmugan. 41.20ra sartu zen, bakar-bakarrik, azken-aurrekoarengandik 9.54ra. Norbait zain zuenerako, pozik. Txirrindulari asko hotelean egongo ziren ordurako, masajea hartzen.\nAlpeak ere ez ziren gozoak izan, baina Pirinioak izan dira benetako proba bere gogortasun mentalarentzat. Baina Demarek ez zuen amore eman. Tour honetan garaipenik lortu gabea zen, eta aurkari handirik gabe, Pauen eta Parisen zituen bere aukerak. Eta Pauen nagusitasunez irabazi zuen esprint luze-luze batean. Peter Sagan (Bora), herenegungo kolpearen ondorioz agian, gaizki kokatu, eta jokoz kanpo gelditu zen. Demare, berriz, ziztu bizian sartu zen azken zuzengunean, Jacopo Guarnieri (FDJ) jaurtitzailearen arrastoan. Lan bikaina egin zuen, eta Demarek eman zion errematea. Christophe Laporte (Cofidis) izan zen bigarren. Helmuga pasatu berritan kargu hartu zion irabazleari maniobra arriskutsuren bategatik. Ez zen hainbesterako, galtzailearen petralaldia zen.\nEgun lasai izan zen, bestela eta 171 kilometroko etapa laua izanda, gidoia nahiko garbi zegoen: ihesaldia eta esprinta. Sailkapen nagusirako lehian ez zen aldaketarik egon, eta Geraint Thomasek (Sky) jarraitzen du lider. Egun bat gutxiago gelditzen zaio bere ametsa betetzeko. Sustoa Nairo Quintanak (Movistar) hartu zuen, erori eta tropela harrapatzea pixka bat kosta zitzaiolako. Kolonbiarrak minez bukatu zuen eguna. Ihesaldiari dagokionez, hasi eta berehala osatu zen, bost kiderekin: Niki Terpstra (Quick Step), Guillaume van Keirsbruck (wanty), Matthew Hayman eta Luke Durbridge (Mitchelton) eta Thomas Boudet (D.Energie). Itxura ona zuen, Paris Roubaixeko bi irabazle zeuden tartean, eta bidea egin zuten, baina helmugarako hamar kilometro falta zirela harrapatu zituzten. Bestalde, Sylvain Chavanel (D.Energie) Tourreko etapa gehien jokatu duen txirrindularia bihurtu zen atzo: 366. Hemezortzi aldiz parte hartu du.\nTourmalet eta Aubisque\nDemarek Parisko esprinta du begiz jota, baina oraindik beste sufrikario egun bat geldituko zaio: gaurkoa. Izan ere, atzoko atsedenaren ondoren, Pirinioetako azken etapa gelditzen da. Lourdesen hasi eta Larrunen bukatuko den 200 kilometroko ibilbidea. Bidean, laugarren mailako bi mendate igoko dituzte, lehen mailako bat, bigarren mailako beste bat, eta maila bereziko bi, aski ezagunak, gainera: Tourmalet eta Aubisque.\nTourmaleteko (17 km eta %7,1) gaina helmugatik 92 kilometrora dago, urrunegi agian; Aubisquekoa (16,6 km eta %4), berriz, hogeira, denak aldapa behera. Aubisqueren igoera Borderes eta Soulor mendateekin hasiko da, eta guztira 29 kilometroko igoera luze bat osatzen dute. Erlojupekoaren aurretik sailkapen nagusia mugitu nahi dutenek gaur dute azken aukera. Urruneko eraso baterako etapa aproposa da, edo aldapa behera min egiten ausartzen denarentzat. Erne Primoz Roglicekin (Lotto Jumbo), podiumera igo nahi baitu.


Letras de Poeta kaxkarra de Herrikoiak | euskal musika, música vasca\nPoeta kaxkarra (Herrikoiak)\nPoeta kaxkarra (Letras)\neskribatzen dut gauez,\ndenbora joanen erdoiak\noraino esperantza murriztuaren\nixiltasun hezetuaren arnasa\nbilusik gelditzen da\neskribatzen dut gauez.\nen 9/12/18, #88544\nGaur entzun dut aspaldiko partez eta... uauuuu Mikel Arregi irakasle izan nuen lauzpabost urte nituela.\nen 19/1/16, #87114\nKantu honen hitzak MIKEL ARREGI poetarenak dira. Ez dira Koldo Izagirrerenak, hortaz. MIKEL ARREGI poeta nafarrak idatzi zuen POETA KAXKARRA.\nen 23/11/13, #85102\nKanta honen hitzen egilea Mikel arregi da, eta musikarena Imanol Larzabal. Beraz, ez luke egon behar kanta herrikoien alorrean, Imanolenean baizik. ea norbaitek konpontzen duen...\nen 6/9/13, #84884\nKantaren hitza: Koldo Izagirre\nen 9/1/08, #56632\naundie zan imanol aundieeeee\nen 24/6/06, #11257\nzenbat momentu abesti onekin!! zoragarria iruditzen zait


AGIRRETXE, KIROLA, HERRIA - Albisteak - Usurbil\nAGIRRETXE, KIROLA, HERRIA\nUrriko Udalberrin kaleratutako zutabea\nImanolek adio esan dio eliteko kirol ibilbideari. Agur sonatua izan da, oihartzun handikoa. Agur sentitua ere izan da. Barru-barrutik agertu diote zaleek, eta ez hain zaleek, elkartasuna eta estimua. Animo!, Imanol, nire partetik ere.\nGaur egun kirolariei buruz lausengu merkeak (merkeegiak) aditzera ohituta gaude. Idoloen antzera tratatzen dira askotan, beren jokabidea oso hala-moduzkoa denean ere. Kirol dohainak neurriz gain goretsi, eta pertsona estali egiten da. Ez da hori izan Imanolen kasua.\nJator agertu da, zentzuzko eta gertuko. Futbolariak ez du pertsona estali, ezta akabo esateko unean ere.\nImanol ez da adibide bakarra, ordea. Beste kirolari usurbildar batzuek ere oso presente eduki dute nongoak diren eta zertan ari diren. Ez naiz izenak aipatzen hasiko, baina errepasoa eginez gero, zailtasun handirik gabe datozkigu herri hau toki onean utzi dutenak, kirolaren mundura gure hizkuntza, izaera eta baloreak eraman dituztenak. Esango nuke badela izateko modu bat horrelakoetan agertzen dena, eta modu horrek berezko dituela errespetua, konpromisoa eta gertutasuna. Kirolari hantusteen aldean, hankak lurrean eta herrian dituzte kirolari usurbildar askok. Hori ere bada gure herriko marka.\nEta horrek balio handia du, idolo edo erreferentzia diren neurrian, besteentzat, eta bereziki gaztetxoentzat, eredu direlako.\nKirolariez ari naizela, aipamen berezia egin nahi diet Zubietan errebotean ari direnei. Hauentzat ez dago gorazarre sonaturik, ez oihartzun mediatikorik. Hala ere, urtez urteko lan isilean arituta, Hegoaldeko errebote txapelketa irabazi zuten irailaren 30ean, Donibane Lohitzuneko taldearen aurka. Ez da meritu makala. Zorionak txapeldunei, eta, bereziki, esker ona errebotearen alde lanean ari zareten guztioi. Ea bizirautetik errebotea indarberritzera pasatzen garen.\nHerria, kirola eta kirolari konprometituak, horra hor bereizi ezinezko hiru alderdi.


Errusiako neska-Datazio Interneten ezkontzeko emazteen - BIDEO-TXATA. Online Dating!\nBizitzaren erritmoa da gaur egun hectic\nDatazio guneak gero eta popular bilakatu dira adin guztietako pertsonen artean eta jatorri guztietako gizartearen segmentuJende gehienak dira etengabe lanpetuta beren ibilbidean, eta nahiz eta erabakitzeko ordua da itxura, bizitza bazkide bat, aurkitu dute ez dutela astirik ikerketa. Oso sarritan, karrera-bideratutako, gizon eta emakumeen pentsatzen hasi familia horiek noiz dagoeneko lortu dute arrakasta, bere bizitza profesionala. Arazo handienetako bat, aurre egin dute etapa honetan falta da, balizko bazkide beren gizarte-ingurunea. Hemen, online Dating lagundu ahal izango lanpetuta gizon bakar. Hau da, oso modu praktiko jende berria ezagutu. Lehenik eta behin, bilatu dezakezu emakumeen arabera, irizpide batzuk aurkitu eta gehien errespetatzen emakumeak (batez ere, bilatzen ari zaren neska Errusia). Bigarrenik, bete ahal izango duzu, emakume askok hainbat herrialde eta hiri etxetik irten gabe. Horrez gain, ahal izango duzu chat eta flirt neska online edozein unetan edonoiz eta edonon, goiz edo arratsalde batean, edo zure lunch break zehar.\nMota ezberdinak daude Datazio guneak eskaintzen duten hainbat zerbitzu.\nHorietako batzuk dira antolatutako eta zuzendutako zehatz bat entzule. Ezkondu andregaia da horietako bat. Ziur gaude onena dela emazteen munduko Eslaviar neskak. Horregatik sortu dugu, hau Datazio gune emateko gizon batetik, hainbat herrialde ezagutzeko aukera ederra eta burutsua errusiako emakumeek. Gure web orrian, aurkituko duzu zure ideal bazkide hainbat argazki. Eta, jakina, ez dago leku hoberik bilatu errusiako neska online - besterik ez dugu bildu horietako onena. Horrez gain, bere edertasun naturala, Eslaviar neska bezala ezagutzen dira onak emazteak eta amak ona. Ezaugarri horiek horiek egiteko gehien desiragarria emazteen munduan. Oso zaila da egin zerrenda zehatza errusiako eta ukrainako emakumeak, delako, ez dira horietako asko. Beren gehien ezaugarri bereizgarria da hori dute dira konbinazio perfektua edertasun eta adimen. Ez dago gai hori errusiar emakume bat ezin da eztabaidatu. Neska horiek oso ondo hezi eta ez dira bila bazkide bat egokia. Beste ezaugarri garrantzitsu Eslaviar emakumeak beren familia-orientazioa. Horietako gehienak dira dagoeneko prest bihurtu emazteak eta amak, uste dutelako nagusia bokazio emakume bat izan da, emaztea maite eta zaindu, ama.\nBeste arazo bat da, denbora falta Datazio\nTradizionalki, errusiar familia baten senarra nor zen jotzen burua etxeko eta familia-burua. Emaztea eginkizuna da zaindu bere senarra eta seme-alabak, eta eramango familia. Ez guztiak, gaur egungo Eslaviar neskak dira Etxekoandreak. Horietako gehienak arrakastaz konbinatu familia eta karrera. Hala ere, guztiek dute nahi fidagarri eta fidagarriak pertsona beren aldean. Jakina, neska eder merezi izan dituzten benetako gizon bat ezkontza. Bada, horietako bat zara, eta, ondoren, webgune honetan ezkontza buruz errusiako neska besterik ez da, zer behar duzun. Sartu gure Datazio gune bat asetzeko errespetagarria edo errusiera, Ukrainian neska harekin eraiki ahal izango duzu harreman osasuntsu bat. Erregistratu ondoren, eskuratu ahal izango duzu, milaka emakumeen profilak. Azterketa profila informazio neska, nahi duzu eta ikusiko duzu bada, zure iritziak bizitza eta beren interesak datoz, idatzi zure potentzial arima mate. Konektatu ehunka cute errusiako lagun erabiliz, honako zerbitzu hauek: ez Dago ezkutuko tasak, besterik ez duzu ordaindu zerbitzua erabili nahi duzun. Beti egiaztatu ahal izango duzu zure kontua page jakiteko zer ordaindu ari dira, eta zenbat kreditu egin behar duzu. Noiz erabiltzen duzu gure Datazio gune, ahal izango duzu, erabat ziur egon zure pribatutasuna eta segurtasuna. Geroztik, zenbait Datazio guneak dira erasotuak iruzurgileak, dugu, egin dena posible babesteko gure Datazio gune guztiak ahalik eta arriskuak.\nEgiaztatu dugu bakoitzaren profila andre sartu aurretik sartu gure datu-basea datuak ziurtatu neska hori da benetako eta larriak ditu asmoak.\nBezain laster, gure kudeatzaile bat detektatzeko susmagarriak profila, Duzu eten egingo da, berehala.\nSortu zure profila eta hartu lehen urrats bat aurkitzeko zure bizitzako maitasuna.\nEder errusiako emakumeak dira zain, zure gutuna.\nVideo chat-Topaketak. sex chat webcam bat\nאַן אינטערנעץ אַגענטור אין מוניטש און\nonline video chat video hitzaldian bikote neska Datazio bideo argazkiak izen-ematea gabe helduen Datazio free video bideo Skype Datazio free neska Datazio arakatu nire orria Free chat bideo ezagutzeko gizon bat mugatuz bideo-txata neska


Remi Ayestarani omenaldia egingo diote - Amasa-villabona - Tolosaldeko ataria\nRemi Ayestarani omenaldia egingo diote\nTolosaldeko Ataria 2020-07-29 19:58\nRemi Gogoan Ekimenak azken hamar urteetan egin moduan, hilaren 31an, 20:00etan, omenaldia egingo dio Remi Ayestarani, Errebote plazan.\n"Urte zaila eta gogorra doa, baina guztion osasuna babesteko beharrezko segurtasun neurri denak hartuta, urteroko hitzorduari eustea erabaki dugu", azaldu du bere asmoa Remi Gogoan Ekimenak. Etzi, 20:00etan, Remi Ayestaran herritarrari omenaldia egingo diote.\nHamaika urte pasa diren arren, ez dute ahazteko 2019ko uztailaren 31n gertatukoa: "Egun hartan, Remi Ayestaran Amasa-Villabonako herri ordezkari bezala ari zen lanean, Ertzaintzaren probokazioetan erori gabe, festak bakean bukatu zitezen ahaleginean. Baina ez zioten utzi, bihotza leherrarazi zioten", ekarri dute gogora.\nEkimenetik azpimarratu dute, "oraindik inork ez du azalpenik eman, ezta ardurarik beregain hartu ere". Horregatik, "egia, justizia, errekonozimendua eta erreparazioa exijitzen jarraitu beharra daukagu. Bada garaia Remiri zor zaion aitortza egiteko!".\nUrtero bezala, etzi, hilak 31, omenaldi xumea egingo diote, 20:00etan, Errebote plazan. "Orain artekoak bezala, herritik sortu eta herriak eskainitako ekitaldia izango da, musu-truk laguntzen diguten bertsolari, dantzari eta musikariei esker".\nGaur egungo egoerak eskatzen duen moduan, maskara jantzita eramatea derrigorrezkoa izango dela nabarmendu dute, eta bertaratzen direnek jarriko diren aulkietan eserita jarraitu beharko dutela ekitaldia.


Free chat Manatuto. Ausazko arrotz doan txateatu berehala Manatuto tik.\nFree chat Manatuto\nOngi etorri Chatroulette ManatutoEdozein lekutan, munduko pertsona aleatory bat konektatzeko. Chatroulette Manatuto dezakezu honako aukeren artean aukeratu:- Guztiak pertsona mota Manatuto doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nManatuto hirien zerrenda:


Ostirala, 2019ko ekainak 7\nMunduko memoria guztia\nIV Nazioarteko zine mintegia\nNazioarteko zine mintegiaaren laugarren edizioak zine-saiakeraren historiaren klasiko batera joko du, baita izenburua hartzeko ere, eta hortik hedatuko da: Toute la mémoire du monde, Alain Resnaisek (Chris Markerrekin elkarlanean) 1956 urtean jakintza unibertsala gordetzen duen museo-erakunde handia erretratatu zuen: Parisko Liburutegi Nazionala.\nOstirala, 2019ko ekainak 7 > Igandea, 2019ko ekainak 9 / 10:00 Lekua: Zinea\nMaria Arnal & Ilan Manouach\nMaria Arnal eta Ilan Manouach artisten Shapereader abesbatza lantegia esperimentu bat da, ukimen bidezko komunikazio-sistema batek (Shapereader) ukimenaren eta parte-hartzaileen ahotsen bitartez musika-notazio grafikorako sistema alternatibo gisa erabiltzeko ematen dituen aukerei buruzkoa.\nOsteguna, 2019ko ekainak 6 > Larunbata, 2019ko ekainak 8 / 17:00 Lekua: Hirikilabs\nAntzinako Txina ardatz izango duen hirugarren eguneko arduradunak hauek izango dira: Mercedes Valmisa, Gettysburg College-eko irakaslea eta Romain Graziani, Lyoneko École Normale Supérieure unibertsitateko katedraduna.\nOstirala, 2019ko ekainak 7 / 18:00 Lekua: Z Aretoa\nUriel Orlow eta Jumana Mannaren erakusketen inaugurazioa\nEkainaren 7an Tabakalera udako bi erakusketa berriak zabalduko ditu, Espainiako estatuan beren lanak bakarka lehen aldiz erakutsiko duten bi artistari eskainiak: Uriel Orlow eta Jumana Manna.\nOstirala, 2019ko ekainak 7 / 20:00 Lekua: Erakusketa Aretoa\nAntolatzailea: Cervezas San Miguel\nEstatu Batuetako hainbat lekutatik etorriak, Samuel Shea (ahotsa eta gitarra), edo ‘neill eta dan Gerbang (baxua) Los Angelesko kale harrigarrietan elkartu ziren.


Nola ireki dezaket kontu korronte pertsonal bat linean?\nEtxea Ohiko galderak Nola ireki dezaket kontu korronte pertsonal bat linean?\nDSBC-rekin kontu korronte pertsonal bat erraz ireki dezakezu segundo batzuetan eta kostu gehigarririk gabe gure webguneko eskaera orria betez. Hau aurki dezakezu kontu pertsonalaren ezaugarrien fitxan edo gure webgunearen goiko eskuineko izkinan. Identifikazio prozesua osatzeko zurekin harremanetan jarriko gara eta DSBC Financial Europe-ren abantaila guztiak 500 € -ko 1. gordailua egin eta gero erabili ahal izango dituzu.\nKontua irekitzeko prozesua amaitu ondoren, DSBC bezero izatearen abantaila ugari lortuko zenituzke, besteak beste, lineako banku segurua, nazioartean dirua transferitzeko aukera eta moneta trukatzeko tasa onean.\nHorrez gain, korporazio kontuak ere eskaintzen dizkiegu gure negozio bezeroei, kontu korrontea, merkataritza kontua eta ordainketa pasabidearen funtzioak barne, oso prozesu zuzena duten enpresentzako abantaila askoz gehiago dituztenak. Bisitatu gure webgunea azken promozioei eta beste kontu batzuen abantailei buruzko informazio gehiago lortzeko\nKontua irekitzeko prozesuan arazoren bat izanez gero, jar zaitez gurekin harremanetan posta elektronikoaren bidez: [email protected] edo gure telefonoa: +370 5 240 5555 .\nLotutako galderarik ohikoenak\n1. Zenbat urte izan behar ditut DSBC Financial Europe rekin Nazioarteko Kontua irekitzeko?\n2. Nola kobratu edo zordundu nire DSBC Financial Europe kontua?\n3. Nola transferi dezaket dirua kontu korrontetik beste banku batzuetara edo beste ordainketa sistema batzuetara?\n4. Zein dira kontu korronte pertsonalarekin edo kontu korrontearekin lotutako kuota eta kargu guztiak?\n5. Nire fondoak moneta anitzeko kontu korrontean ziurtatuta al daude?\n6. Zein dira irizpideak kontu pertsonal bat eskatzeko eta DSBC Financial Europe ("DSBC") zordunketa / aurrez ordaindutako Mastercard programan sartzeko?\n7. ELITE paketea eska al dezaket dagoeneko kontu korronte pertsonal bat izan dudalako?\n8. Lehendik dagoen bezero korporatiboa banintz, ELITE pakete honetan sar al naiteke?\n9. ELITE paketea eskuragarri al dago txartel digitalerako?\n10. Zenbat irauten du ELITE pakete batek eskaera egin ondoren?\n11. Ba al dago denbora mugarik ELITE Package aplikazioan?\n12. Posible al da ELITE paketea eskatzea DSBC Financial Europe-ren bezeroa nintzenean?\n13. Nola eska dezaket pakete hau?\n14. ELITE paketea korporazio kontuetan ere aplika al daiteke?\n15. Zer aseguru edo berme dute nire kontuek DSBC Financial Europe eskaera egitean?\n16. "DSBC Financial Europe" UAB nire kontuak bermatuta edo aseguratuta al daude?\n17. Ba al du DSBC Financial Europe-k EBko Gordailuak Bermatzeko Eskemak?


Etxebarriko ortu ekologikoetako bat erabiltzeko izena emateko epea ireki da - Deia\nEtxebarriko ortu ekologikoetako bat erabiltzeko izena emateko epea ireki da\nEskaerak aurkezteko epea irailaren 2tik 30era bitartekoa izango da\nEtxebarriko Udalak zozketa bidez erabakiko du Aisialdirako 30 ortu Ekologikoren erabilera\nBILBAO. Izen-ematea aurkezteko eskaera eredua ETXEBARRI HAZ-n jaso ahal izango da. Herritarrentzat Arreta Zerbitzua (astelehenetik ostiralera 8:00 - 15:00), Etxebarriko Udalaren web orriko ingurumen ataletik jaitsita INGURUMENA > ORTUAK (www.etxebarri.eus) eta epostaz bidaliz (sac@etxebarri.eus) NAN erantsita, eta bereziki langabetuak, elbarrituak, jubilatuak eta gizarte bazterketa-egoeran dauden taldeko kideek azken hau ziurtatzen duen agiria batuz.\nProiektatutako aisialdirako udal baratzeak eskaintza pedagogiko eta ekologiko bezala planteatu dira, hala nahi duten herritarrentzat. Lurra lantzeko eta bertatik jasotzen diren onurak kontsumo pertsonalerako erabiltzeko aukera izango dute. Aisialdirako eta ongizatea bermatzeko aukera bezala ere planteatu dira, eta bazterkeria egoeran dauden sektoreen gizarteratzea sustatzeko baliagarriak izango dira.\nOrokorrean herritar guztiei zuzendutako jarduera ireki bat da, baina gizarteko talde behartsuenek lehentasuna izango dute. Baserriaren eta herriaren arteko lotura bat ere izan nahi du, naturarekiko errespetua sustatzearen aldeko apustua, naturaren aberastasuna baloratzen ikasteko modu bat, eta gure lurrarekiko loturetara itzultzeko.\nNatura errespetatzeko modu bat da, bertatik fruituak lortzeko, nekazaritza ekologikoan eta naturarekiko errespetuan oinarrituz. Herritarrei baserri mundura hurbiltzeko aukera eman nahi diegu eskaintza ekologiko eta pedagogiko baten bidez, baliabide horretaz doan gozatu ahal izateko.


kritiken hemeroteka » Gizonezkoen emetasuna agerian\n« Ipuin antzeko alegi mingotsak | Norbera den umearentzat »\nRosamunda / Luis Daniel Izpizua / Baroja, 1991\nGizonezkoen emetasuna agerian Agustin Aranzabal / Euskaldunon Egunkaria, 1991-05-18\nEra askotako arloetara ari da zabaltzen euskal narratiba azken garaiotan. Genero gehientsuenetan dugu ordezkariren bat edo beste gutxienez, eta gutxi geratuko dira honez gero euskal literaturak inoiz ukitu gabeak. Hori pozgarria dela esan beharko da, noski!\nLuis Daniel Izpizua giza harremaaen mundu labainkorrean murgildu zaigu “Rosamunda” izeneko bere azken nobela mardulean. Matxismo eta arkeriak agerian utzita, giza harreman zintzo eta benetakogoen aldeko jarrera erakusten digu Donostian bizi den idazle zumaiarrak bere azken liburuan, gizartearen topikokerietatik ihesi.\nEmetasuna zer den aztertzen saiatu izan dela zioen idazleak berak orrialde hauexetan, eta gizonezkoen emetasuna noraino iritsi daitekeen zehazkiago.\nNobela ezohizkoa dugu “Rosamunda” euskal narratibagintzaren testuinguruan. Ez bakarrik luzea delako —Patxi Ezkiaga eta Rafa Egigurenek ere nobela benetan luzeak plazaratu dituzte azken aldi honetan—, baizik eta batez ere emetasuna eta arkeriaren arteko teinkak hartzen dituelako gaitzat.\nEgia da, hala ere, azken aldi honetako lan batzuk honen antzeko gaien inguruan moldatuak izan direla: Iñaki Mendigurenen “Haltzak badu bihotzik” nobelak ere giza harremanen inguruko kezkak agertzen zituen; Patxi Ezkiagaren “Charles Moulay” nobelak eta beronekin batera kaleratutako ipuin liburuak ere antzeko kezkak erakusten zituen.\nBi mutil koskorren arteko harremanak dira “Rosamunda” honen ardatza. Batentzat, traumatikoa izango da harreman hori. Bestea, berriz, ohitua eta egina dago kontu horietara. Eme papera jokatuko du batak, eta arrarena besteak.\nNobela luzea bada ere, atseginez irakurtzen da, eta idazle trebatu baten lana dela antzematen da orriz orri. Euskararen eta gazteleraren artean mugitzen den idazle apala baina saiatua bait dugu Izpizua, eta ez behar bezain ezaguna eta famatua gure zirkulu literarioetan. Eta, zoritxarrez, ez da kasu bakarra gainera. Izan ote lezake gaitz honek konponbiderik?